
NY lêkolînê li ser pirsa mafê mirovan di îranê de dike 

Rejîma Îslamî ya îranê demek dirêj e ku mafê mirovan binpê dike, 
kesên girtî mafê xwe û parastinê tune ye. 

Dadgeh biryarên bêhiqûqî dide, îdamên piralî pêk tên, di girtîgehan 
de îşkence didome û mafê Kurdan yê netewî nayê naskirin. 
Parêzvanên mafê mirovan, siyasetvan û rojnamevan têne girtin û 
îşkencekirin. 

Pirsa mafê mirovan li îranê zextek giran û berpirsiyariyek mezin dida 
ser milê NY. Rexne û giliyên li dijî îranê roj tune ye ku neçe cem hêzên 
navnetewî û yên însanî. 

Konseya Mafê Mirovan ya NY ew pirs anî rojeva xwe û dê raportorekî 
tavbetî vê YN bisîne îranê. 


Xwenîşandana xelkê Tewrêzê rastî êrîşa hêzên 
rejîmê hat 

Civîna Nerazîbûnê a xelkê Tewrêz û Urmiyê bi nîsbet 
siyasetên şaş ên Komara Îslamî a îranê li dor hişikkirina gola 
Urmiyê li roja 2'ê Nîsanê de rastî êrîşa hêzên rejîmê hat. Di 
encam de nizîk 70 kes ji wan destbiser kirin û 20 kes ji wan 
birîndar kirin ku birîna 4 ji wan giran e. Tê gotin ku 
xwenîşanderan durûşmên nasyonalîstî û yên dijî rejîma 
Komara Îslamî diqîrandin û siyaseta Komara Îslamî derheq 
xemsariya bi nîsbet gola Urmiyê de şermezar kirin. 


Hizra Pêşewa bersivderê 
xebata modern a serdem bû 


Roja 10’ê Xakelêweya 1390'ê Rojî, bi boneya 10'ê 
Xakelêwe, roja şehîdên Kurdistanê û 64’emîn 
salvegera lisêdaredana Pêşewa Qazî Mihemed û 
hevalên wî, rê û resmek hêja li binkeya deftera Siyasî 
a PDK îranê bi beşdariya endamên rêberî yên 
partiyê, kadr û pêşmerge û malbatên wan birêve çû. 
Rê û resim ji du beşan pêkhatibû, beşa yekem 
seredana mezara şehîdên kurdistanê û danana 
tacegulê li ser gulkoya şehîdan û seredana salona 


şehîdên PDK îranê ku bi wêneyên şehîdan ve hatibû 
xemilandin. Li beşa duyem a rê û resmê de peyama Deftera 
Siyasî a PDK îranê ji aliyê birêz Rostem Cehangîrî, endamê 
Deftera Siyasî yê partiyê ve hat pêşkêşkirin.Herweha 
endam û alîgirên PDK îranê li piraniya gund, bajarok û 
bajarên kurdistanê de çalakiyên berfireh yên teblîxî birêve 
birin. Deqa nûçeya birêve çûna rê û resmê û peyamê li 
taybetnameya vê hejmarê de dikewe ber çavên we 
hêjayan. 


Berdewamiya xwenîşandanên Sûriyê û nîgeraniya îran, Hemas û. 


Di dirêjiya wan nerazîtiyên li Sûriyê de, her du 
girûpên Felestînî, Hemas û Cîhada Îslamî ên 
hevalbendên Komara Îslamî di rojên derbasbûyî de 
pêwendiyên cuda li gel welatên îran û Qeterê girtine 
û daxwaz ji wan kirine ku bîroyên xwe bişînin wan 
welatan. 

Li gor ragihandinan, Emîrê Qeterê daxwaza Hemasê 
pejirandiye, lê li hember daxwaza Cîhada Îslamî razî 
nebûye û saziya han li cihê Qeterê, îran kiriye 
armanc ji bo şandina bîroya xwe û rejîma îranê jî 


heya dema ku rewşa Sûriyê hêmin dibe, ew yek 
pejirandiye. Hêjayî gotinê ye ku di çend rojên derbasbûyî 
de çendîn endamên Sipaha Pasdaran a Komara Îslamî ji 
aliyê xelkê nerazî yê Sûriyê ve hatin destbiserkirin û 
çendîn kes ji xwenîşanderan jî ji aliyê hêzên Sipahê ve 
hatin kuştin û birîndar bûn. 

Ji aliyek din ve, Malpera Emariyon di ragihandinekê de 
têkiliyên Komara Îslamî û Hizbullaha Lubnanê di pêvajoya 
nerazîtiyên Behrînê de piştrast kir û xwazyarê têkiliyên 
pêtir bû. 


Hevpeyvînek 
taybet li gel 

birêz Mistefa 
Hicrî... 


Mistefa Hicrî 

refrandoma diyarîkirin cura 
hikûmetê û xebata wan dijî rejîma ... 

Ji gotinê 
heya 

pêgavên bi 
kiryar 

Ebdulla Hicab 


Diyari kirina raporterê taybet ji bo 
çavdêriya Mafên Mirovan li îranê ji 
aliyê Konseya Mafê Mirovane 
Neteweyên Yekgirtî ve pêgavek erênî 
û di ciyê xwe de bû ... R: 6 


Sîstema 

perwerde 

û çend 
gotinek! 


Sadiq wehdanî 


Sîstema perwerde û hînbûna niha ya 
îranê, sîstemek e di xizmeta 
siyasetên Komara Îslamî de ... R: 9 


Hevpeyvînek 
taybet tevî 
Dr. 

Abdulwehab 

Me bivê yan nevê, îro be yan sibe 
be, pêwîst e ku Kurd Elifbêya 
zimanê xwe ber bi Latinî ve bibin 

Seredana heyetek "Komele-Partiya Sosiyal Demokrat a 

Kurdistanê” bo Deftera Nûneratiya PDK îranê li Hewlêrê 


Li gor rapora nûçegihaniya Kurdistanê, piştînîvroya roja Pênşem, 30’ê 
Adarê, şandek ji Endamên birêveberiya "Komele-Partiya Sosiyal Demokrat a 
Kurdistanê” bi serokatiya "Ebe Dilêr”, seredana Deftera Nûneratiya PDK 
îranê li bajarê Hewlêrê kir û ji aliyê heyetek Partiyê bi serokatiyê Kawe 
Behramî, Endamê Deftyera Siyasî ve, hatin pêşwazîkirin. 

Di hevdîtina her du aliyan de, Kawe Behramî basek siyasî li ser rewşa Kurd 
bi giştî û helwest û nêrîna PDK îranê li hember pirsên siyasî ên îranê û 
Kurdistanê, pêşkêş kir. Herweha her du aliyan dan û standinek li ser çendîn 
pirsên pêwendîdar bi Partî û tevgera Kurdî kirin. 



Sûriyeya hevalbendê îranê û pêlên 
tisonamiyê 


Selîm Zencîrî 


Erdhej û tisonamiya ku li Bakûrê Afrîqayê ve ber bi Rojhilata 
navîn birê ket, her ku diçe pêlên xwe berfirehtir û bandora 
xwe jî kûrtir dike. Niha pêlên hêrsa xelkê bêzarbûyî ji 
totalîtariyê bera xwe dane Sûriyaya nizîktirîn welatê Erebî yê 
hevalbendê rejîma Komara Îslamî li deverê de û stûnên wê 
xistine lerzînê û wekî xuya dê bigîje encamê. Durûşm û 
silogoganên dijî hikûmeta Beşar Esed û rejîma Beis, weke "Ne 
hizbula ne îran", "Sûriye, Xuda û Azadî", û herweha 
şevitandina wêne û awahiyên rejîmê û herifandina heykelên 
Hafiz û Beşar Esed jî selmênerê vê rastiyê ne. Vê bahozê 
serbarê tirs û xof xistine nav dilê rayedarên Sûrî û rejîma Beis 
de, tav û lerz jî xistiye cismê hevalbend û şirîkên xwe, anku 
Komara Îslamî, Hizbulah, Hemas û Cehada Îslamî de. 

Ew jî pê hesiyane ku êdî dawiya wan hatiye û dibe zû yan 
dereng li dadgeha wijdan û mirovahiyê de bên darizandin. Lê 
carê berxwe didin û em dibînin ku li demên hesas û dijwar de 
çawa pişta hev digrin û hevkariya hev li tepeserkirin û 
fetisandina dengê xwepêşandanan de dikin; herweha bi 
mifahstandina ji taktîk û senaryoyên hev û din, dixwazin xwe 
ji vê peşqela agir û pêlên tisonamiyê biparêzin. Li vê derheqê 
de wekî xuya, serbarê wê ku îtirafê bi kêmasiyan, zulm û 
bêmafkirina xelkê nakin, hewil didin xwastên xwenîşandan û 
neraziyan bê bingeh, û bi pîlan û kompiloya derekî û deste û 
kirêgirtiyên biyaniyan û fitneçî bidin zanîn û dixwazin tenê ji 
riya serkut û tund û tûjiyê ve jîna xwe ya siyasî bo midehek 
din biparêzin û dewam û qewama xwe jî garantî bikin, lê 
bêhay ji wê ku êdî dema olîgarşîtî, zordarî û dîktatoriyetê bi 
dawî hatiye û cihê xwe daye demokrasî, azadî, wekhevî û 
teloransê û her astengekê jî li ser riya xwe radimalîne. 

Lê eva xeslet û têgihîştina dîkatoran e ku yan dengê xelkê 
nabihîzin, yan dereng dibihîzin yan jî bi tirs ve guhê xwe li 
hember daxwaziyên gel de kerr dikin û her dirêjî bi siyasetên 
hovane û dijî mirovî ên xwe didin û ders û şîretê ji dîrokê û 
dîktatorên din wernagirin. 

Dufaqiya li siyaseta derve a wan, dijkiriyar û reaksiyonên 
wan jî li hember bûyeran de diyar û berçav in, hewil didin 
kembera xwe ya emnî li deverê de serbarê parastinê, bihêztir 
bikin û ji bo fetisandin û tepeserkirina xwenîşandanan ji 
hêzên bêrehm û hov ên hevdu mifahê distînin û li pêvajoya 
nerazîbûn û serhildanên vê dawiyê li deverê de, li welatên 
hevalbend û nizîkên xwe de piştevaniya hikûmetê dikin û li 
welatên hevrik û dijberên xwe de jî pişta gel digrin û wan 
zêdetir tehrîk û diazirînin; her eva jî bûye sedem ku destê wan 
bi başî rû bibe û bi taybetî têkiliyên wan bi welatên cîran re bi 
xirabtirîn rewşê re ber bi rû bibe. 

Bi giştî êdî dor gihîştiye Sûriye, îran û dîktatorên din jî û 
nikarin heta ser berdewam bin û bi siyaset û yasayên sedsala 
navîn bi xelkê re bilivin û dibe yan xwe ji nû de biguherin ku 
eva jî gorî îdeolojî, siyaset û hizrîna wan nemimkin e, yan jî 
mehkûm bi nemanê ne û û ew jî dê li dewsa birayên xwe li 
Tûnis, Misir û Lîbiyê de biçin. Lewma serketina gelên 
Sûriyayê, serketina hemû azadîxwazan û bi taybetî gelên îranê 
ye û tesîrek rasterast li ser çareseriya pirsa Felestîn - Îsraîl û 
kirîza Lubnan û herweha kurtbûna destê rejîma komara 
Îslamî heye. 


Beşdariya şandek PDK îranê di rê û resma 
sersaxiya dayîka Wezîrê berê yê Navxweyî 

yê hikûmeta Herêma Kurdistanê 


Roja înê, l'ê Nîsanê, heyetek PDK îranê bi 
serokatiya Mihemed Nezîf Qadirî, Endamê Deftera 
Siyasî yê Partiyê, li gundê Karêze a ser bi Qezaya 
Kelarê, di rê û resma sersaxiya Hacî Rehme Hemelaw, 
dayîka Usman Hacî Mehmûd, Wezîrê berê yê Navxwe 
yê hikûmeta Herêma Kurdistanê, beşdarî kir. 

Şanda Partiyê di hevdîtinek tevî Usman Hacî 
Mehmûd de, serxweşiya PDK îranê bi wî birêzî 
ragihand. 

Hêjayî gotinê ye ku hevjiyê daye Rehme Hemelaw bi 
navê Hacî Mehmûd û herweha kurek wê binavê Umer 
Hacî Mehmûd, di riya gihîştin bi armancên netewa 
Kurd de, şehîd bûne. 


Mehmûd Osman: Bila Erdogan 
xema pirsa kurd li bakûr bixwe 




Endamê Kurd yê Parlametoya Iraqê Mehmûd 
Osman serdana Serokwezîrê Tirkiyeyê bo 
Herêma Kurdistanê bi giring da zanîn 
û daxwaz kir ku ev zêdetir hewla 
çareserkirina pirsa kurdan li Tirkiyê bide. 
Mehmûd Osman di daxuyaniyekê de derbarê 
serdana Recep Teyyip Erdogan bo Bexda û 
Hewlêrê wiha got, "Serdana Erogan bo Iraq û 
Necefê bi wê merema bû ku Tirkiye û 
Amerîka naxwezin îran zêdetir 
destêwerdana mijarên hundirê Iraqê bike, û 
Tirkiyê dixweze bo vê merema navcîtiya 
navbera Behreyn û dijberên wê bike". 

Osman wiha pê de çû: "Armac li serdana bo 
Herêma Kurdistanê û vekirina balefirxaneya 
Hewlêrê ku 7'emîn balefirxane ye li ser asta 
cîhanê de, xurtkirina pêwediyên aborî ye û 
Tirkiye dixweze guhertina bazirganî li gel 
Iraqê bigehîne 20 milyar dolaran ku beşek 
zaf li Kurdistanê ye û hebûna 200 bazirganan 
bi Erdogan re nîşana wê ye ku serdan zêdetir 
bazirganî ye". 

Mehmûd Osman destnîşa kir ku 
piştevanîkirina Serokê Herêma Kurdistanê 


Mesûd Barzanî li Erdogan bo hilbijartina 
dahatî nîşaneya rezamediya serokê herêmê 
li vê serdanê ye, lê tenê xala nîgtîv ev e ku 
Erdogan cardin PKK bi hêzek terorîstî bal 
ereban û di Parlamentoya Iraqê de da 
zanîn, her çend li Kurdistan basa hidê nekir, 
û bi Barzanî jî tenê got Serok, negot serokê 
kîderê, ji ber ku pêwîst nebû Erdogan 
behsa PKK li Iraqê bikira. 

Dr. Mehmûd wiha destnîşan kir, "Çima dibe 
Tirkiye biçe li Lîbya, Behreyn, Kuweyt û 
Iraqê pirsgirêkan çareser bike, çima 
pirsgirêkên navbera Ereb û Îsraîliya 
çareser bike, çima pirsgirêkn xwe çareser 
nake, ev siyasetek dûrûyane ye". 

Osman got ku ew di vê baweriyê de ne ku 
pirsa kurdan li bakur tenê li hundirê 
Tirkiyeyê çareser dibe ne li Bexda û 
Hewlêrê, lewma hêvî xwest ku Hikûmeta 
Tirkiyeyê bikare bi kurdên bakur re 
gotûbêjan bike û wan bi terorîst nede nas 
kirin, ji ber ku ev çend mehe PKK’ê tu 
operasiyonek çekdarî encam nedaye û çend 
car agirbest ragihandiye. 

Gotûbêj ligel rêzdar Mistefa Hicrî, Sekreterê Giştî yê Partiya Demokrat a Kurdistana Iranê 



Hevpeyvîn: Sîrûs Melekûtî 

Beşa duyem 

Beşdarînekirina xelkê Kurd di 
refrandoma diyarîkirin cura 
hikûmetê û xebata wan dijî rejîma 
taze avabûyî û herwiha gellek ji 
helwest û siyasetên rojên destpêka 
desthilatdariya hikûmetê, hemû vê 
rastiyê nîşan didin. Lê mixabin ew 
dem bi sedemên zor, hişyariya han 
li nav netewên din ên îranê de pêk 
nehatibû, lewara eva normal bû ku, 
daxwaza "xudmoxtarî bo 
Kurdistanê" ji PDKÎ re bes e. Lê di 
salên piştre, piştî derbazbûna 
çendîn salan û pêkhatina 
guhertinên berfireh û kûr ên cur bi 
cur, nemaze guhertinên siyasî li 
herêmê de ên wek nasîna rejîma 
Komara Îslamî ya îranê û 
jordeçûna asta hişyariya netewên 
îranê, ew daxwaza ku rojekê 
daxwaza xelkê Kurd bû û PDKÎ wek 
Partiya xweştevî ya piraniya xelkê 
Kurd, eyankerê vê daxwaziyê anku 
xudmoxtarî bû, bûye daxwaza gişt 
netewên Îranî. Xebata siyasî ya van 
netewan li Azerbaycan, Belûçistan, 
Ehwaz û...di van salane de serbarê 
hemû tepeserkariyên hovane yên 
rejîmê û pêkhatina partiyên van 
netewan bi awayek eşkere û 
nepenî li ser bingeha daxwazên 
netewî, eyankerê rastîn ên 
daxwaziyên han e û buxtankirinên 
wek girêdayîbûn bi biyaniyan, 
qaçaxçiyên madeyên hişber, 
terorîst û... ji Partî û çalakvanên 
siyasî ên wan, ji aliyê rejîma 
Komara Îslamî ya îranê ve, 
nekariye tiştekê ji vê rastiyê kêm 
bike. Ku wusan bû ji ber ewê ku di 
dehsala yekem a hikûmeta Komara 
Îslamî de, hezek hêjayê 
balkişnadinê bo daxwazên netewî 
li nav netewên cur bi cur ên îranê 
de nebûye, daxwazkirina 
xudmoxtariyê bo gişt netewên 
îranê (hikûmeta federal li îranê de) 
ji aliyê PDK îranê ve ligel rastiyên 
ew demê yek nedigirt. Ji ber ku vê 
Partiyê ew maf ji xwe re berheq 
nedizanî ku bi nûneratiya netewên 
din ên îranê biaxave û daxwazên 
wan bîne berbas, lê ev daxwazî 
hêdî hêdî - bi hinek sedeman ku 
me berê îşare pê kir- bû daxwaziya 
gişt netewên îranê û hemûyan ev 
maf daxwaz kirin, lewra daxwaza 
avakirina hikûmetek demokratîk 
ya federal li îranê bi armanca 


bidesthatina mafên siyasî ên netewên 
zilmlêkirî ên îranê hate holê û bû 
dirûşma sereke ya PDKÎ. Ji vê 
dîtingehê ve em dikarin bibêjin ku 
daxwaziya xudmoxtarî li qonaxek 
dîrokî ya diyarîkirî de ji aliyê PDK 
îranê ve ligel zirûfa siyasî û civakî ya 
vê demê yek digirt, her bi vî awayî jî 
cîgirtina dirûşma sereke ya 
federalîzmê ligel zirûfa siyasî ya îro a 
îranê, netewên îranê û herêmê yek 
digire. 

Bila vê rastiyê jî zêdeyî sedemên 
baskirî bikin ku pêkhatina hikûmeta 
federal li îranê de û hikûmetên 
xudmoxtar di herêmên netewî de bo 
netewên îranê, dikare di bihêzkirin û 
berfirehkirina demokrasî li seranserê 
îranê de rolek pir berçav hebe û 
herwiha wek gerentiya herî bihêz û 
cihê baweriyê bo man û parastina van 
xudmoxtariyan tê hesêb. Bi vê wateyê 
ku ger di zirûfekê de hikûmeta 
navendî ya îranê xudmoxtariyê bo 
yek ji netewên îranê bi fermî binase, 
her ev hikûmeta di zirûfek din de 
gellek bi senahî dikare bingeha vê 
xudmoxtariyê têk bide, lê ger 
netewên din ên îranê jî xwediyê vî 
mafî bin, têkdan û hilveşandina wan 
hemûyan bo hikûmeta navendî ne ew 
qas senahî dibe. 

Li vir bi hewce dizanim îşare bi vê 
yekê bikim ku Partiya Demokrat di 
heyamê ew salan de ku xudmoxtarî 
kiribû dirûşma xwe ya sereke, 
herdem li ser vê meselê jî pêdagirî 
kiriye ku di welatek wek îranê de ku 
netewên cur bi cur her yek di 
herêmek coxrafiyayî ya heta astekê 
diyarîkirî de dijîn, fedralîzm baştirîn 
sîstema hikûmetî ye. Derheq beşa 
duyem ya pirsyara we diviya bibêjim 
ku heta di hilbijartina dirûşma 
federalîzmê de jî "demokrasî bo 
îranê" dîsan ketiye pileya yekem de. Ji 
ber ku di kongireya 13 a PDKÎ de, 
pirsa federalîzmê bi vî awayî hatiye 
baskirin: "dirûşma stratijîkya PDK 
îranê, damezirandina sîstemek 
demokratîk a federal li îranê de û 
dabînkirina mafên netewî bo netewa 
Kurd di Kurdistana îranê de ye." 
Dariştina çemka "sîstenmek 
demokratîk ya federal" bi balkişandin 
bo ser vê rastiyê hatiye hilbijartin ku 
demokratîkbûna sîstemê li serweyî 
armanca me ye û bi tu awayekê 
nehatiye jibîrkirin. Ji ber ku 
demokrasî li her zirûfekê de li 
serweyî armancên din ên xebata 


Partiya Demokrat de bûye û heye. 

Rêzdar Hicrî, we îşare bi pirsa 
federalîzmê kir, ewa ku federalîzm 
li îranê de gerentiya demokrasî û 
herwiha parvekirina desthilata 
siyasî dibe. Her di vê pêxemê de 
renge qebûl dikin ku pirsa 
parvekirina desthilata siyasî û 
piştkirin ji sîstema santiralîstiya 
siyasî-kultûrî dikare rêyên cur bi 
cur hebe û dibînin ku rêzbendiya 
nêrînên siyasî ên hêzên siyasî û 
hizrî li îranê de bi awayekê ye ku 
dabeşkirina desthilata siyasî 
dipejirînin, lê alternatîvên cur bi 
cur jêre pêşniyar dikin. Her di vê 
pêxemê de dixwazin çend 
pirsiyaran bikin. Gelo federalîzm 
tenê alternatîva kêrhatî ye bo 
dabeşkirina desthilata siyasî? 

Ezmûna desthilatdarî di sedsala 
borî li îranê de nîşan daye ku 
totalîtarîzm li naved de wek palhêzek 
bihêz bo tepeserkirina daxwazên 
netewî ên netewên îranê û yek ji wan 
xelkê Kurd mifah jê hatiye wergirtin. 
Ev siyaseta serbarê guncandina hinek 
xalên cihê pesend û bi awayek rûyekî 
demokratîk di yasaya bingehîn a 
welat de bo herêmên netewî yên 
îranê wek liberçavgirtina hinek maf ji 
wan re, bi awayek berdewan mifah jê 
hatiye standin. 

curek ji hizra siyasî, xwendinek 
negotî lê ron derheq daxwazên we 
bas dikin. Ew hizra siyasî serbarê 
rêzgirtin ji bûna Kurd, vê gumanê 
diçînin ku daxwaza federalîzmê 
hêcetek e ji bo cudabûnê. Ev 
bangeşeya îrorojê kariye li hizra 
beşek ji xelkê îranê şik û gumanê 
derheq federalîzmê çêbike û beşek 
ji xelkê ligel xwe hevdeng û hevrê 
bikin. Buxtan lêdan derheq 
daxwazên Kurdan, bêşik dikare 
hestek du aliyane li hizran de çê 


bike. Her çawa be ev hêza hizrî 
renge li hizra çepgir ya 
demokratîk de jî bihê peydakirin, 
rast ew hizra ku daxwaza 
nemana sîstema santeralîzmê 
dike, bersiva we çiye? 

Di îranê de ku li hemû dîroka xwe 
de demokrasî bi xwe ve nedîtiye, bi 
dirêjahiya çendîn sedsalan û nemaze 
di nîv sedsala derbazbûyî de ferq û 
cudahîdanîn û zilm û zordarî kirin 
ne tenê li kiryar û hizra 
desthilatdaran de, belku di hizra 
girûpek ji wan kesên ku bangeşeya 
demokrasî û yeksaniyê jî dikin, û bi 
xwe jî li jêr zilm û ferq û cudahiyên 
desthilatdaran de ne, ew qas bihêz 
bûye ku şiyana xwe rizgarkirin ji 
berhemanîna zilmkirin û pêkanîna 
ferq û cudahiyan nînin, ku wusan e 
tenê federalîzm e ku dikare netewên 
zilmlêkirî piştrast biket û pêşeroja 
wan yas siyasî bo mafên yeksan ligel 
hemûyan di çarçoveya îranê de 
gerentî bike, netewên akincî ên ser 
erdê îranê ên weku me anku netewa 
Kurd, ku di zirûfên hestyar û girîng 
de, gelek bi bejna me gotine û 
sitayşa me kirine, bo nimûne dibêjin 
Kurd Ariyayiyên resen in, 
sînorparêzên xwedî xîret in, 
welatparêzên netirs in û..., lê ger her 
ev netewa ku ew taybetmendiyane 
hene, rojekê daxwaza mafê xwe yê 
herî destpêkî û mirovî wek 
xwendina bi zimanê zikmakî bikin, 
zû dibin cudaxwaz, dijî şoreş, 
kirêgirtiyên biyaniyan û..., û bi 
buxtana van tawanên ku qet encam 
nedane, tên sizadan. Di van 
buxtanpêkirinan û dana sizadanan 
de, tu cudahiyek navbera grûpa ku 
daxaza demokasî û yeksanxwaziyê! 
dikirin ligel ew rejîma totalîter û 
serberedayî nebûye. Her bi vê 
sedemê û gellek sedemên din, ji 
dîtingeha me ve fedralîzm tenê 

alternatîvek kêrhatiye bo 
dabeşkirina dadperwerane a 
desthilata siyasî li îranê de. Ew hêza 
hizrî ku hûn bas lê dikin ; her ew 
hêza hizrî ye ku bi awayek rûyekî 
demokrat in ku teoriyên pir zêde 
dadirêjin û di gellek rêyên zîgzagî de 
dimeşin daku bikarin rojekê ew 
basên xwe ên derheq vêdebirina 
ferq û cudahiyan ku bi neçarî bas jê 
dikin ; di pêşerojê de û piştî 
bidestgirtina desthilatê ; herdem ku 
bixwazin bikarin bi kiryar ; bixin pişt 
guhê xwe û rê ji bo sepandina 
zordariya veşartî ya nav mêjiyê xwe 
de xweş bikin. Ger wan bi rastî 
bawerî bi federalîzmê hene ; ji ber çi 
dest nadanin ser şêwazekê ji wê ku 
rezamendiya netewên îranê li pey 
xwe bîne û hemûyan bi qasî hev bike 
xwedî û dilsozê vî welatî? 

Lê li hember vê hizrê de, hêzek 
hizrî jî heye ku daxwaza 
federalîzmê dike. îrorojê pitir 
hêza civakî ên wek hizirmendan, 
federalîzmê wek tenê rêya 
betalkirina desthilata santralîzmê 
dibînin, lê çavaniya avakirin û 
cura têgihîştina wan derheq 
federalîzmê, dibe ku bibe sedema 
anîneberbasa alternatîvek 
cudatir, wek federalîzm li ser 
bingeha cuxrafî- parêzgehî û 
federalîzm li ser bingeha 
cuxrafiya kultûrî-zimanî. Erê gelo 
pesendkirin yan redkirina her 
yek ji wan baweriyan pêwîstî bi 
karê karnasane di biyava 
nirxandinên kûr ên warên aborî- 
siyasî û kultûrî de nine? Ger 
bersiv erênî ye, di nêrîna ve de 
me çi datayek bo pesendkirin yan 
redkirina van altêrnatîvane li 
berdest de hene? 

Ji aliyekê ve cihgirnebûna 
demokrasiyê ku beşek ji wê vedigere 
bo neceribandina wê li welatê me de 
-heta di hizr û mêjiyê girûpek ji wan 
aliyên ku bangeşeya demokrasiyê 
dikin- û ji aliyek din ve ezmûna 
federalîzmê li gellek welatên 
demokratîk û pêşkevtî yên îro ên 
cîhanê de ku pêkhata nifûsa wan ji 
netewên curbicur ên akinciyê 
cuxrafiyayek diyarîkirî ya wî welatî 


de pêk hatiye û gellek sedemên din 
bûne sebebê ewê ku federalîzm 
tenê alternatîvek demokratîk û cihê 
baweriyê be bo netewên îranê. Ev 
şêwaza rêvebirina welat ; helbet di 
welatên din de pêka xwendinek 
karnasane hatiye hilbijartin û 
gellek sal e ku bi kiryar tê rêvebirin 
û gellek ezmûnên baş di vê 
pêwendiyê de li berdest in. Niyeta 
min ne ew e ku em bên û 
federalîzmê li cihek din kopî bikin û 
di welat de damezirînin ; belku bi 
parastina bingeha vê ezmûna 
serkevtî ; bi awayekê di welatê xwe 
de damezirînin ku bersivderê 
taybetmendiyên îranê be ; helbet di 
vê beşê de me pêwîstî bi karê 

Rengê hindê dide pêvajoya 
gotûbêja siyasî ya navbera hêzên 
hizrî û siyasî, yan dest pênekirye 
yan zêdetir xwe mijûlê tiştên ne 
sereke ên pêwendîdar bi wan 
berbijar û altirnatîvan kirine. Bo 
wê ku gotûbêjên han bi awayek 
micid were hole, we çi kiriye û 
we çi bernameyak bo pêşerojê 
heye? 

Pêvajoya gotûbêja siyasî li ser 
îrana federal bi berhevdan ligel 
salên despêkîn ên hikûmeta 
Komara Îslamî ya îranê nemaze di 
dehsalên borî de ; pêşkevtinek zêde 
bi xwe ve dîtiye ; niha beşek zêde ji 
çalakvanên siyasî ên netewên îranê 
di vê derbarê de basan pêşkeş 
dikin ; mijaran dinivîsînin û civînan 
lidar dixin. Çend sal beriya niha 
hinek konferans li zanîngehên 
Qezwîn ; Tewrêz û Tehranê ji aliyê 
mamosta û xwendekarên netewên 
îranê nemaze Turkên Azerbaycanê 
rêve çûn û têde piştevanî ji 
federalîzmê kirin. Li derveyî welat 
de jî çalakiyên berçav yên siyasî ji 
aliyê rewşenbîr û grûpên siyasî ên 
federalxwazan û hemû ew kesên ku 
bîr ji pêşeroja îranek aram û 
pêşkevtî dikin û bawerî bi dirûşma 
"îran bo hemû îraniyan" hene ; 
berdewam e. "Kongireya Netewên 
îrana Federal" ku nûnerê hizrî yê 
piraniya netewên îranê ye ; di gellek 
beşên civaka navnetewî de tên 
piştevanîkirin. Me di vê pêxemê de 
hewlên xwe ên teşkîlatî ; 
ragihandinî û pêwendîgirtin bikar 
xistiye daku bi hevkariya 
çalakvanên din ên siyasî ên 
bawermend bi federalîzmê ; vê 
gotarê bi awayek micidtir û 
berfirehtir ber bi pêşve bibin. 

Karên Partiyê di vê pêxemê de 
xwedî bandor bûye û renge her bi 
vê sedemê be ku di van rojane de 
totalîtarîzma desthilatdar û bindes 
ji çepgir û rastgiran ; zêdetir ji berê 
dest bi êrîşkirin bo ser çalakvanên 


federalîzmxwaz ên wek Partiya 
Demokrat. Di bernameya me de ye 
hevdem ligel hêzên din ên 
bawermend bi demokrasî û yeksanî 
di pêşerojê de di pêxema pêkanîna 
zirûfek baştir bo têgihîştin ji vê 
pirsê ligel welatiyên xwe de înca 
ser bi her hizrekê bin ; dest bi 
gotûbêjê bikin. 

Min di yek ji hevpeyvînên xwe 
de ligel we pirsek derheq 
pêvajoya dabînbûna alternatîva 
siyasî ya we ku îranek demokrat 
û federal e, anî holê. Bersiva we 
ron û eşkere bû. We got ku hûn 
daxwaz û alternatîva xwe ya 
siyasî ji rêya xebata siyasî û 
demokratîk û refrandomê pêş 
dixin. Niha car din dixwazim vê 
pirsê bînim berbas ku ger ew 
daxwazkariya ji rêya 
refrandomê ve nehê 
pesendkirin, dê siyaseta Partiya 
we çi be? 

Helbet rêya me bo gihîştin bi vê 
daxwaza siyasî domandina xebata 
siyasî û demokratîk û piştre 
refranom e ; lê refrandom li ser 
diyarîkirina çarenivîsa neteweyekê ; 
diviya her di nava wî netewî de 
bihê encamdan. Ger di vê 
refrandomê de netewa armanc - bo 
mînak Kurdên îranê- sîstema 
fedralîzmê red bikin ; bê şik Partiya 
me dê pêrewê ji dengê piranî bike. 
Lê ger armanca me encamdana 
refrandomê be li nav hemû xelkê 
îranê derheq Kurdan ; bi vê wateyê 
ku hevwelatiyê min li Şîrazê li ser 
Kurdên Kurdistana îranê yan 
Turkên Azerbaycanê biryar bide û 
deng bide û yan berewajî ; ez 
refrandomek han ne bi demokratîk 
dizanim ; ji ber ku eger heye 
refrandomek han tu guhertinek 
derheq zirûfa nebaş ya netewên 
îranê pêk neîne ; anku dûbarebûna 
hemen zirûfê û destpêkirina 
qonaxek nû ji xebat di pêxema 
bidestxistina mafên siyasî de. 

Diviya refrandom li nav netewên 
îranê de bê encamdan ; bo mînak di 
dawiyê de eva xelkê Kurd e ku mafê 
diyarîkirina çarenivîsa xwe hene û 
çavaniya rêvebirina welatê xwe 
diyarî dikin. 

Hin pirs hene ku pêwîstî bi 
refrandoma giştî hene. Bo mînak 
dema derbarê sîstema 
demokratîk a pêşerojê diaxivin, 
biryardan li ser wê dikeve 
çarçoveya yekîtiyek netewî de. 
Pirsa min rast bi vê wateyê ye ku 
ger xelkê îranê deng bidin 
sîstemek demokratîk û ne 
navendî, lê ne fedralîzm jî, 
helwesta we ya siyasî çi dibe? 

Em pêşwaziyê dikin ji dengdana 
xelkê derheq sîstema demokratîk û 
ger ew sîstema demokratîk 
daxwazên me dabîn neke ; wê demê 
emê ji demokratîkbûna sîstemê bi 
armanca gihîştin bi daxwazên xwe 
ên din ; mifahê bistînin ; her wek 
hemû xelkê civak û netewên din yên 
îranê. Ku wusan e dabeşkirina 
desthilata navendî di her şêwazekê 
de -ku me îşare bi hin ji wan kir- ku 
xelkê din di rêveberiya kar û barên 
welat de beşdar bike û asta ew zilm û 
ferq û cudahîdanînan dijî netewan û 
welatiyên îranê kêm bike ; evane hin 
gav in ku me ji armancên xwe nêzîk 
dike. Lê renge bes nebe ; lewra diviya 
ew rêya ku maye bo gihîştin bi 
armancên me yên dawî ; derbas bikin. 

We îşare bi Kongireya Netewên 
îrana Federal kir, ku di vê 
pêwendiyê de bê guman dengên 
giştî, bi awayên cur bi cur 
difikirin. Kongireya Netewên 
îrana Federal ji Partî û hêzên cuda 
li seranserê îranê de pêk hatiye. 
Xincî Partiyên Kurdistanî, 
partiyên din tu derbazbûyek 
derheq xebat û tu sened û 
nîşaneyek derbrê hebûna pêgeha 
xwe di nav xelkê xwe de naxin 
berdest me, hejmarek zêde ji van 
partiyan hevdem ligel avakirina 
kongirê bo yekemîn car hatin 
nasîn û her di vê heyamê de jî 
nekarîne pêwendiyek organîk 
ligel xelkê xwe de pêk bînin. Lê 
bêguman karîn bala hinek ji 
dezgehên cîhanî ber bi aliyê xwe 
ve rakêşin. Gelo kongire li ser 
bingeha rakêşana bala dezgeh û 
navendên cîhanî hatiye avakirin? 
Her di vê pêxemê de Partiya we 
Kongire û alternatîva xwe ya 
siyasî li ser hevpêwendî ligel 
Kongireya Netewên îrana Federal 
daniye. Gellek ji wan hêzên siyasî 
ku her niha jî ligel we ne, bawerî 
bi vê alternatîvê nînin. Ev zirûfa 
han ya çendalî çawa dikare rêyek 
rohn ji xebatê pênase bike? 

Li pêwendî ligel Kongireya 
Netewên îrana Federal û saziyên 
endam têde ; diviya bibêjim ku 
hebûna dîroka derbazbûy ya xebatê ; 
bo Partiyan wek pêwîst nabe sedema 
hebûna pêgehek xelkî bo van 
Partiyan ; heta em dibînin partiyên 
kevn ên îranê niha kêmtirîn pêgeha 
di nava xelkê de hene û berevajî jî 
rast e û ew jî ew e ku em di cîhan û 
Rojhilata Navîn de gellek Partiyên 
taze avabûyî nas dikin ku di her 
warekê de li pêş partiyên kevavabûyî 
ketine. Bidestxistina pêgeha civakî 
bo hizbekê vedigere bo çavaniya 
çarçoveya hizrî û bernameya karî ya 

wê hizbê. Li Kurdistanê de kêm 
nebûn ew hizbên ku bi zorî xwe bi 
pêşkevtî dizanîn û bi çavek sivik 
mêzeyî Partiyên Kurdî ên bitementir 
ji xwe dikirin, lê ji ber ku hilgirê 
daxwazên xelkê nebûn, hêdî hêdî 
ketin nava bîranînên dîrokê de. 

Derheq partiyên netewên din ên 
îranê jî, zirûf her wusan e. Partiyên 
endam di kongirê de alaya xebat bo 
mafên netewên xwe girtine dest xwe 
ku bi dirêjahiya dehan sal li jêr her 
cure zilm û zordariyekê de bûne, ku 
wusan bû tu sedem tune ku wan li 
nav xelkê de pêgeha civakî nebin. Ez 
li ser vê baweriyê me ku her yek ji 
wan kêm yan zêde ligel xelkê xwe 
pêwendiya organîk pêk anîne, lê 
nabe em çavnihêr bin ku ev 
pêwendiyane wek pêwendiyên 
hinek partiyên Kurdistanî ligel xelkê 
xwe bin, ji ber ku ev pêwendiya li 
Kurdistanê de li heyamê çendîn 
salan ji kar û xebat û tekoşînê pêk 
hatiye. Li demekê de aliyê kêm hinek 
ji partiyên Kongireya Netewên îrana 
Federal derheq dîroka xebatê, 
dîrokek ne ew qas dirêj hene, lê bi 
derbazbûna dem ; kar û tekoşînê, 
pêwendiya wan jî ligel xelkê xwe 
hêdî hêdî berfirehtir dibe. 

Partiya we di zirûfek aloz de ye, 
ji aliyekê ve li hember rejîmekê 
sekiniye ku jinavbirina vê partiyê 
ji xwe re kiriye armanc û xwe ji tu 
cînayet û terorekê dijî wê dûr 
naxe, ji aliyek din ve ji aliyê hinek 
siyasetvanan ve berbirûy 
tirsandin û buxtanên wek 
cudahîxwazî bûye û ji aliyek din 
ve berbirûyê hêzek hizrî bûye ku 
herçend kêm in, lê li nav 
rewşenbîr û çalakvanên Kurd de 
hene û alternatîva serbixweyî 
xwe re kirine armaca sereke. Hûn 
zirûfa xwe çawa dinirxênin? 
Herwiha çi siyaset û gotarekê di 
nav van meydanên curbicur de 
pêşniyar dikin? 

We di vê pirsê de dest daniye ser 
çend xalan ku partiya me berbirûyê 
wan hatiye, berbirûbûn ligel 
rejîmekê ku partiya me bi 
helweşandî ragihandiye û her cure 
çalakiyekê li jêr vî navî de bi tundî 
tepeser dike. Xebat dijî vê rejîmê yan 
van rejîman bi armanca 
bidestxistina mafên siyasî û 
demokratîk bo xelkê Kurdistana 
îranê, erkê dîrokî ya Partiya 
Demokrat e. Ev xebata bi dirêjahiya 
65 salên borî serbarê hebûna çendîn 
asteng û kospên ser rê, dîsan jî her 
berdewam bûye. Domandina vê 
rêbazê heta gihîştin bi armancên 
herî dawî her dê berdewam be û 
hemû endam û alîgirên PDK îranê 
her wek derbazbûyî vê rêkê 

diqetînin. Helbet ew kesên ku têne 
navrefên vê rêbazê de, agehdar in ji 
kosp û astengên wê, her lewra 
serbarê dijwariya rêkê, têgihîştin ji 
zirûfê ji wan re ne dijwar e. Herwiha 
ewa ku hejmarek ji çalakên Kurd 
alternatîva serxwebûnê liberçav 
girtine, zêdetir vedigere bo siyaseta 
tepeserkirin û ferq û cudahîdanîn 
derheq gelê Kurd û her qas ev 
tepeserkirin û pêkanîna ferq û 
cudahiya zêdetir be, ew qas jî hêza 
piştkirin û silbûn û dûrkevtin ji 
navendê, zêdetir dibe. Em serbarê 
rêzgirtin ji nêrînên han, li pêwendî 
ligel "mafê diyarîkirina çarenivîsa 
netewan" daxwaza hikûmetek 
demokratîk û federal li îranê de 
dikin û lewra ji aliyê grûpa han jî 
rexne ji me hatiye girtin, lê serbarê 
wan hemû pirsan jî, hêj li nav 
Kurdên îranê de daxwaza 
xudmoxtarî ji bo Kurdistanê di 
çarçoveya îrana Federal de zal e. Me 
tu dijberiyek li gel van helvaên xwe 
nîne, belku em rêz ji bo nêrîn û 
dîtina wan digirin. Lê ewa ku hinek 
ji welatiyên me daxwazên me yên 
siyasî û demokratîk bi cudahîxwazî 
dizanin û di vê pêxemê de buxtanên 
nehêja û neheq ên cur bi cur dixin 
pal gelê me yan partiya me, vedigere 
bo xirabtêgihîştina wan ji demokrasî 
û desthilata navendî. Lewra hêvî 
dikin ku pêşkeşkirina ronkirinên 
zêdetir ji aliyê me û alîgirên din ên 
hikûmeta federalîzmê, 
xirabtêgihîştinên han nemînin û 
bigîjne wê rojê ku tu yek ji me xwe ji 
yên din bi Îranîtir nezane û li ser 
domandina ferq û cudahîdanîn û 
zilm û zordariyê dijî Kurdan û 
netewên din ên îranê pêdagirî û 
tekez nekin û nebin hevdest û 
hevrêbazê rejîmên totalîtêr. Li vir de 
pêwîst e ku îşare bi vê rastiyê bikim 
ku berfirehbûna buxtanên han 
derheq Partiya me, zêdetir nîşaderê 
berfirehbûna roj bi roj ya heza 
pêkanîna îranek demokratîk û 
federal li nav azadîxwazan û 
welatparêzên rastîn ên îranê de ye 
daku bo herdem dawî bi wan ferq û 
cudahiyan were. 

Di wan salên dawî de ligel 
geşekirina hizrî ya netewên îranê 
li ser bingeha bawerhebûn bi 
hebûna xwe ya dîrokî û mirovî û 
geşekirina roj bi roj ya hişyariyê 
di pêxema bidestxistina yeksanî 
di warên civakî, aborî û kultûrî 
ve, curek ji hizra dîroksazî û 
jihevdu cudakirina bingehan û 
behayan pêk haitye. Hinek xebatê 
di pênaseya nejadî, zalbûn ya 
bindestbûna kultûrî ya yekî dîn 
de dibîne. Êrîş dikin ser bingeh, 
hêma û behayên kultûrî û 
zimanên hevdu daku bi vî awayî li 
ser heqbûna xwe bidin îsbatkirin. 


Çemkên wek panfarsîzm, Farsên 
faşîst, Farsên dagîrker û şovînîzma 
Fars, wanê dibine destewajeyên 
rojane ên gotûbêjan. Di rastî de 
xala yeksanxwaziya kultûra siyasî 
ber bi dijekultûriyê dimeşe. Min 
şik û guman têde nîne ku beşek ji 
hêza bizvêner ya vê riftarê 
vedigere bo kiryarên rejîmê û 
dezgehên wê yên sîxoriyê. Lê beşek 
din ya wê, pêwendî bi me heye û ji 
me re vedigere û eva ku em hestên 
xwe ên hatinî tepeserkirî dixin cihê 
rastî û hizra xebatkarane. Bi 
baweriya min nêrînên han hem 
dibe sedema dudiliyê û hem hizrek 
yekgirtî bo xebat dijî Komara 
Îslamî ya îranê sist dike. Partiya we 
tu carê di tu basên han de beşdar 
nebûye û hemû hewl û tekoşîna 
xwe bo yekitiya siyasî bikar aniye. 
Lê hûn ne li ser vê bawerê ne ku 
xebata we di vê pêxemê de kêm 
bûye û diviya we berbirûbûn dijî 
têgihîştinên han ên xirab xistiba 
nava bernameya xwe de? Di vê 
derbarê de hûn çawa bîr dikin û we 
çi pêşniyarek heye? 

Partiya me wek partiyek 
yeksanxwaz bi çavê rêz ve mêzeyî 
kultûr, ziman, dîrok û dîtin û nêrîna 
olî yên hemû welatiyên Îranî û ne 
Îranî dike, li ser vê bingehê bi 
dirêjahiya heyamê xebata me dijî ferq 
û cudahiyan, herdem me li nav endam 
û alîgirên xwe de bo vê kultûrê 
teblîxat kiriye. Hikûmeta 11 mehî ya 
Komara Kurdistanê li Mehabadê li 
sala 1946'an de senedek bihêz e bo 
îsbatkirina vê baweriyê. Kultûra 
partiya me di destpêkê de heya niha li 
ser bingeha pêkanîna yeksanî û 
wekhevî bûye, lewra em ku di pêxema 
dabînkirina vê yeksanî û wekheviyê 
de xebat dikin, dixwazin ku tu cur 
xwe li serve zanîn nemîne daku em 
hemû bihev re bin, nek ewa ku em 
xwe zêdeyî xelkê din bizanin. Renge li 
nav hinek ji welatiyên Fars û netewên 
din ên Îranî de, kêm û zêde nêrînek 
şovînîstî hebe, lê nêrînek han bigiştî 
mehkûm e, ji ber ku dibe asteng li 
hember rêya bihevre jiyana netewan 
li îranê de. Ji dîtingehekê ve 
bikêmzanîna nejad ya kultûrek din tu 
car nabe sedema jordeçûna kultûra 
êrîşkeran. Dijî kutûrbûn, bi 
kêmzanîna xelkê din û mafê taybetî ji 
xwe re bi berheqzanîn, ligel 
yeksanxwazî û nemana ferq û 
cudahiyan de dijberî heye, lewra em 
vê yekê mehkûm dikin. Di xurtkirin û 
berfirehkirina vê dîtingehê de, partiya 
me karê bê veqetiyan û berfireh 
encam daye, renge her bi vê sedemê jî 
be ku li nav Kurdan de bi kêmzanîn û 
bêhurmetîkirin, kêmtir tê dîtin li 
berhevdan ligel netewên din ên îranê, 
lê bo berfirehkirina rêzgirtin ji hevdu 
û bihadan bi kultûran, pêwîstî bi 



karêz zor û berdewam ê, lê bo 
berfirehkirina rêzgirtin ji hev û 
bihadan bi kultûran, pêwîstî bi karê 
zêde û berdewam yê hemû 
rewşenbîr û çalakvanên siyasî yên 
demokrat li sernanserê îranê de 
heye, ji ber ku Komara Îslamî ya 
îranê bi bikaranîna siyaseta 
tundûtûjane û ferq û cudahîdanînan, 
mijûlê pêkanîna nifaq û dijminayetê 
ye li navbera netewên cuda cuda yên 
îranê de. 

Nifşa ciwan ya îrana îro, bê şik 
gellek cudahî ligel nifşa xebatkar 
ên berê xwe heye. Yek ji aliyên 
diyar û taybetmendiyên nifşa 
ciwanên îro, takekesgerîtî ye. 

Yekî din ji taybetmendiyan, 
beşdarîkirina wan e di meydana 
zanîn û zanistên akademîk de. Bi 
raya we PDK îranê heta çi astekê 
kariye ligel vê nifşê de pêwendî 
ava bike? Gelo daxwazên nifşa nû 
ya gelê Kurd ji hizra Partiya we 
hatiye wergirtin? Di bingeh de 
hûn pêgeha niha ya Partiyê di 
nava grûpên temenî û ciwakî ên 
cuda de çawa dinirxînin? 

Pirsek balkêş e, nifşa ciwan ya gelê 
Kurd hez û meylek zêde derheq 
xwendina akademîk û pêşkevtî heye, 
gellek ageh û xwedî kultûr in. Ger 
şaş nebim hejmara xwendekarên 
Kurd li îranê de li gor nifûsê, 
xwediyê hejmarek zêde ye û her eva 
jî bûye sedem ku ger xelkek li nav 
nifşa berê de bi awayek sozdarî ve li 
pey bidestxistina mafên xwe yên 
siyasî bûn, nifşa niha bi hişyarî û 
fehmek zêdetir û hizirîn ve gav di 
pêxema bidestxistina van mafan de 
avêtine, çalakiyên berçav ên 
xwendekarên Kurd di zanîngehên 
Kurdakincî û bajarên din yên îranê 
de, belgeyek bihêz e di vê derheqê 
de.Mirov dikare yek ji sedemên vê 
rastiyê di zirûfa pir ji ferq û 
cudahiyan û bêhurmetiyan de bibîne 
ku rejîma Komara Îslamî ya îranê 
derheq gelê Kurd û nemaze vê nifşê 
pêk aniye. Nifşa ciwan û xwendevan 
a îro ya gelê Kurd ku dema çavê xwe 
vedike, dizane ku xwendin bi zimanê 
dayîkî jê hatiye qedexekirin, 
baweriyên wî\wê yên olî bi awayek 
rojane bêhurmetî jê tê kirin. 




Siyasl 

Bi sûça Kurdbûn û Sunîbûnê ketine 
perawêzê û welatê wan pare maye, 
desthilatdarên welatê wan li Tehran û 
îsfehan û... de hatine, ji ber ku Kurd ne 
kêrhatî û hêjayî rêvebirina welatê xwe 
ne?! û wek kesên ku hêtîm in û 
paremayî ne ji warê hizrî ve, diviya ji 
aliyê kesên serwetir ve bên 
serperestîkirin!, dema daxwaza 
azadiyê dike, dijî şoreş in!, ger 
daxwaza kêmkirina sîvera ev 
serperstiya bi zorî sepandî bikin, 
cudahîxwaz e! û herdema ku ji ber 
birçîbûn û bêkariyê dengê xwe bilind 
bike, girêdayî bi "îstîkbar" û biyaniyan 
e! û bi buxtanên cur bi cur diviya bên 
îdamkirin yan zîndanîkirin, Çawa dibe 
çavnihêrî bê kirin çavkaniya van hemû 
êş û azaran ji bîr bike û li hizra 
takekesiya xwe de -ligor nirxandina 
we- be? başe ma ne wusan e ku ew 
seba Kurdbûna xwe ketiye ber gef û 
êrîşên bêrehmane ên grûpek 
paremayî? Ku wusan e ew bi hinceta 
takekesgerayiya xwe ya azad jî be, 
gellek bi hişyrî ve ev rastiye zaniye ku 
bo gihîştin bi kesayetiyek azad, beriya 
her tiştê diviya xwe li jêrdestbûnê de 
rizgar bike û wek ciwanek Kurd xwe 
nîşan bide û ew destên ku dixwazin 
wî\wê bê şunas bikin û bikin pêç û 
more, vêde bide û her bi vê armancê 
ye ku tê nava saziyan û tevlî xebatê 
dibin. Partiya Demokrat ya Kurdistana 
îranê ji ber ku her di destpêkê de heta 
niha bê tu şik û gumanekê azadiya 
takekesî û bidestxistina xudmoxtariyê 
bo gelê Kurd, wek armanca sereke 
dibîne û di her zirûfekê de alahiligirê 
rastîn a xebatê bo bidestxistina van 
mafan bûye, piraniya xelkê Kurd li 
devra xwe kom kiriye. Xebata han û li 
pêşgirtina vê siyasetê, niha jî pira 
pêwendiya navbera vê nifşê ligel 
Partiya Demokrat e. Xincî vê yekê jî 
daxwazên din ên demokratîk yên vê 
nifşê di bername û stratijî û taktîka 
Partiyê de bi ronî hatiye bas kirin. 
Basên han û xistine berbasa van 
rêçareyan, ne pirsên ew qas aloz û 
tevlîhev in, ku pêwîstî bi dabeşkirin bo 
ser pêş û paşxistina demokrasiyê hebe. 
Li ser bingeha van nêrînan, armanca 
herî sereke ya gotara siyasî ji me re, bi 
fermînasîna van mafên rohn û naskirî 
ne. Ji ber ku ev bi fermî nasîne, xala 
destpêk a gavavêtin bo demokrasiya 
rastîn, pêkanîna îranekê bo hemû 
îraniyan û aştiya netewî ye. Rêyek ku 
berevajiyê wê di sedsala borî de 
nekariye îranek yekparçe- bi zora 
sernîzê- çê bike û bibe pirekê 
baweriyê navbera hemû netewên 
îranê de. 

Ji gotinê heya pêgavên bi kiryar 


Diyarî kirina raporterê taybet ji bo 
çavdêriya Mafên Mirovan li îranê ji 
aliyê Konseya Mafê Mirovane 
Neteweyên Yekgirtî ve pêgavek erênî 
û di ciyê xwe de bû. Lê weke gotina 
kevnare ya Kurdî dibêje: "Hezar 
gotin nabin kirinek", bi tenê 
destnîşan kirina raporterekê bi serê 
xwe nikare karîgeriya erênî li ser 
rewşa mafê mirovan li îranê daynê. Ji 
ber ku çvkaniya avê bi xwe şêlûye, 
her karê ku civaka navneteweyî di 
warê mafê mirovan de li îranê bike, 
heya dema ku pêgavên bi kiryar li gel 
nebin wê ne tewaw be. 

Di salên borî de hem rêkxistinên 
parêzerê mafê mirovan û hem jî 
çavdêrên navneteweyî bi çavên xwe 
dîtin ku çawan Komara Îslamî, bêy 
ku guh bide meraqên wan di 
derheqa rewşa mafê mirovan de, bi 
awayek berfireh mafê miroavn binpê 
dike. Her du raporterên ku berê ji 
aliyê Komisyona Mafê Mirovan ya wê 
demêye Neteweyên Yekgirtî ve, ji bo 
îranê hatibûn diyar kirin, Gallin De 
Paul û Moris Capitorn ji ber 
astengiyên dewleta îranê nekarîn bi 
awayek cidî çavdêriya rewşa mafê 
mirovan li îrane bikin. Di encamê de 
karê wan nekarî tu sûdê bidin rewşa 
mafê mirovan. 

Wê carê, karbidestên Neteweyên 
Yekgirtî u welatên ku piştgirî dan 
pêşniyara destnîşan kirina raporterê 
taybet ji bo çavdêriya mafê miroavn 
li îranê hêvî dikin ku astengiyên ku 
îran li ser riya xebata reporter çê 
bike nikare karê reporter bisekinîne. 
Eger bê û ev gotin bi cî bê, renge 
karê raporterê nû ji karê ku 
raporterên pêşîn meşandin hinekê 
serketîtir be, lê ji bo ku ev kar 
encamekê bide, pêwîste ku şêweya 
nêzîkbûna Neteweyên Yekgirtî û 
Konseya Mafê Mirovan li ser îranê ji 
bingeha xwe ve bê sererast kirin. 

Komara Îslamî yek ji wan dewleta 
ye ku piraniya binpê kirinên mafên 
mirovan li gor yasayan dimeşîne. 
Girtin, eşkence, kuştin, berdbaran an 
recim, qut kirina dest û lingan, 
lêdana zarokan, destdirêjî, 
bêhurmetî kirin u hemû şêweyên din 
yên binpê kirina mafên Mirovan li 
îranê li gor Yasaya Bingehîn û 
yasayên din têne birêve birin. Ji 
pêşgotin û 175 xalên Yasaya 
Bingehîn ku sala 1979 hate 
pejirandin û sala 1989ê 2 xalên din 
jê zêde bûn û bi giştî bûn 177 xal, 

140 xal ji bingeha xwe re bi pîvan u 
prensîpên mafên mirovan re dijberî 
hene. Bi rêje, ev yek dibe 80% xalên 
Yasaya Bingehîn ku ji xwe astenga 
ser riya mafê miroavne. Xên ji wê 
hindê, Yasaya Kar, Yasaya Malbatê, 
Yasaya Sizayên Îslamî û hemû 
yasayên din ji bingeh re li dijî mafê 
mirovan û wan pîvanan hatine 
amade kirin ku niha Neteweyên 
Yekgirtî bi hêvî ye heya îran wan 
biparêze. 

Di gel wan astengiyan jî, hin 
pêgavên bi lez ku dikare alîkar be 


heya raporterê taybete Çavdêrê 
Mafê Mirovan di karê xwe de 
pêşketinê bi dest bixe evin: 

• Derfet neyê dan ku rejîma 
îranê rewşa mafê mirovan bi mijara 
ewlekariya niştîmanî ve girê bide û 
bi hêceta parastina ewlekariya 
welat, mafê endamên civakên 
derveyî bazneya deselatê, weke 
mafê Kurd, Belûç, Ereb u yên din 
binpê bike. Ezmûnên ku heya niha li 
ber çavin, nîşan didin ku Komara 
Îslamî li wî milî ve heta Yasayên 
xwe jî binpê dike. Carna bi hêceta 
parastina serweriya neteweyî, car 
bi hêceta parastina asayişa welat û 
car bi hêceta parastina 
berjewendiyên rejîmê, Komara 
Îslamî her dema ku xwestibe mafê 
endamên neteweyên bê mafe welat 
binpê dike. Lewma em dibînin ku 
hejmara herî zêde ya darvekirinan 
li Kurdistan, Belûçistan û Ehwazê 
têne encamp dan. Li wan herêman, 
ji eşkence, girtin, wenda kirin, 
bêhurmetî kirin u şikandina 
kerameta mirovan re jî tu sinûr 
nînin. Dema Neteweyên Yekgirtî û 
Konseya Mafê Mirovan 
mekanîzmek ji bo neçar kirina 
rêjîma îranê bo guherîna wê 
piratîkê dît, tenê wê demê biryara 
nû dikare hinek karîgerî hebe. 

• Pêgavek din ya bi karîgerî 
ku dikare alîkar be heya karê 
raporterê nû bigehe encamên 
pêwîst ewe ku raporter u dezgehên 
ser bi NY bi giştî bi xwediyê doza 
mafê Mirovan li îranê re bi awayek 
rasterast bikevin dialogê. Giringe 
agahdariyên ku raporter bi riya 
xwediyê dozê re, ku rêkxistinên 
mafê mirovan û parêzvanên mafê 
neteweyên bindeste îranê weke 
Kurd, Belûç, Turkmen, Azerî, Ereb û 
Farsin bi dest dixe bi cidî bigre u 
kar li ser wan bike. Rêkxistinên 
opozisyona Kurd, Belûç, Ereb, 
Turkmen, Azerî û hwd li herêmên 
xwe aktorên sereke ne. piraniya 
kesên ku tên girtin, eşkence û îdam 
kirin, endam û alîgirên wan 
rêkxistin û komelane ne. Bêy ku 
dialogek vekirî bi wan rêkxistinan 
re çê be, ne agahî û raporên li ser 
rewşa mafê miroavn tên tekûz dibin 
û ne jî xerîteya mafê miroavn li wan 
herêman tê çê kirin. Yek ji 
kêmasiyên herî mezin ku her du 
raporterên pêşîn hebûn ev bû ku 
îmkana diyalog bi gelên derveyî 
bazneya deselatê li îranê re pêk 
neanîn. Piraniya karê wan li 
girtîgehên navendî li Tehran û wan 
bajaran bû ku di navenda îranê de 
ne û girtî jî piranî ew kes bûn ku 
rejîmê bi xwe rê dida bi raporteran 
re bikevin têkiliyê. Ew kar kêmasiya 
herî mezin bû ku rê neda tu gav 
wêneyek rast ji rewşa mafê miroan 
li îranê derkevê holê. 

• Xalek din ya sereke ku 
Konseya Mafê Mirovan pêwîste guh 
bidê, çarçoveya yasayên îranê ye. Bi 
hin guhertinên rûkeş û kosmêtîk re 
ku di renge kiryar û reftara rêjîmê 
de pêk were, rewşa mafê mirovan li 
îranê baş nabe. Neteweyên Yekgirtî 

û welatên ku xwe girêdayî pîvanên 
mafên mirovan dihesibînin pêwîste 
zextê bidin îranê heya yasayên xwe 
yên ku bi pîvanên mafên mirovan re 
dijberin biguhere. Bi wê re girêdayî, bi 
awayek automatîk rewşa siyasiye 
îranê û çarçoveya biryar û karên 
sîstema deselatdar tê rojevê. Sîstema 
navneteweyî nabe ji hindê bisilike ku 
îran wê tawanbar bike ku bi rojevek 
siyasî nêzîk pirsa mafê mirovan li 
îranê dibe. Ji xwe hemû mafan 
çarçoveyek yasayî heye. Ev çarçoveya 
yasayî bi siyaset û pîvanên siyasiye 
rêjîmên deselatdar ve girêdaiye. 
Lewma di rêjîmên teng, îdeolojîk û dij 
demokratîk de pitir mafê mirovan tê 
binpê kirin, heya di sîstemên ku li gor 
pîvanên demokrasiya liberal hatine 
ava kirin. Bi kurtî qedera rewşa mafê 
miroavn û siyasetê bi hev re girêdaiye. 
Dema siyaset vekirî û demokratîk be, 
mafê mirovan pitir tên parastin û 
dema siyaset girtî be, pitir binpê kirina 
mafan çê dibe. 

• Pêgavek din ya giring ku 
civaka navneteweyî û sîstema NY 
dikare û pêwîste bike ewe ku alîkariyê 
bide rêkxistin û saziyên civaka sivîl. 
Konseya Mafê Miroavn dikare an bi 
avakirina mekanîzmek taybet alîkariyê 
bide wan rêkxistin û saziyan da ku bi 
awayek serbest bikaribin li îranê kar 
bikin. Ji ber ku saziyên civaka sivîl û 
rêkxistinên ku li ser mafê mirovan kar 
dikin dikarin bi rapor û agahdariyên 
xwe, bi têkoşîna berdewam û bi 
alîkariya rêkxistinên navneteweyî, 
hem pêşiya binpê kirina mafê mirovan 
bigrin û hem jî agahiyên di derbarê 
wan mafan de li nava civakê belav 
bikin. 

• Xala dawî ku li pêwendî di gel 
karê raporterê nû de giringe ewe ku bi 
alîkariya Konseya Mafê Mirovan 
zaniyariyên di derbarê mafê mirovan 
de, çarçove û pîvanên mafên mirovan 
û agahiyên hevşêwe di nava civaka 
îranê de bêne belav kirin. Ew pêgav 
dikare alîkar be da ku agahdariyên di 
derbarê binpê kirina mafan de jî bi 
awayek sîstematîk werin kom kirin. Ji 
ber ku yek ji pirsgirêkên sereke li ser 
riya komkirina agdariyan li ser binpê 
kirina mafên mirovan ewe ku haya 
beşek ji civakê ji sinûr û çarçoveya 
mafên bingehîne miroavn tune ye. 
Lewma beşeke giring ji binpê kirina 
mafan di civakê de nayên eşkere kirin. 

Eger destnîşan kirina raporterê 
taybet bi wan pêgavên ku hatin rêz 
kirin re be, wê ev pêgava Konseya 
Mafê Mirovan ya NY bi kêrî rewşa 
mafê miroavn li îranê bê. Xên ji wê 
yekê, wê ew biryar jî weke biryarên 
dine Neteweyên Yekgirtî li ser îranê, bi 
tenê li ser kaxezê bimîne. 


















Siyasl 


Birîtanya 
îranê bi 
metirsî li ser 
dever û cîhanê 
dizane 



Wezîrê berevanî yê Birîtanyayê 
di hevpêvênekê de li gel 
televîzyona Elerebiye ragihand 
ku îran ji bo ewlehiya welatên 
deverê metirsîdar e. 

Navhatî amaje bi vê yekê kir ku 
di demekê de ku îran serkevtiyê 
guherînên niha ên deverê 
derkeve, tenê ji bo wê deverê ne, 
belkî bo hemû cîhanê dê 
metirsiyek mezin be. 

Foks di pêwendî ligel 
destêwerdanên îranê di pirsa 
Behrîn û eşkerebûna tora sîxorên 
rejîmê di Kowêtê de, got: Em di 
derbasbûyî de jî ji pirsa îranê li 
hember guherînên deverê de 
nîgeran bûn. îran dixwaze bi 
mifahstandin ji girûpên Hemas û 
Hizbulla û girûpên din, bandorê 
bixe ser guherînên deverê. 

Herweha navbirî ragihand ku 
em li ser 3 mijaran li hember 
îranê nîgeran in. Berî hertiştî 
naveroka vê rejîmê ye ku çima ev 
rejîmê tenê di meha Çileya Paşîn 
de pêtir ji 60 kesan li sêdarê dan, 
nerazî tepeser kirin û fetisandina 
azadiyên ragihandinan di wî 
welatî de berdewam kir. 

Nigeraniya din a Birîtanya, 
mifahstandin ji Hizbûlla û 
Hemasê ji aliyê îranê ve bi 
armanca nifûz di deverê de ye. 

Pirsa sêyem, pirograma navikî a 
vê rejîmê ye. Hewlên rejîmê ji bo 
bidestxistina çekên navikî, 
zemîneyê ji bo welatên din ên 
deverê ji bo destpêragihîştina bi 
çekên navikî xweş dike. 

Wezîrê Berevanî yê Birîtanyayê 
got: Em li Birîtanyayê li ser wê 
bawerê ne ku xelkê îranê her wa 
hevpeymanên me bûne û 
pirsgirêka eslî ya me li gel nîzama 
desthilatdar di îranê de ye ku 
çima ligel yasayên navnetewî de 
hevaheng nine, lewma emê 
berdewam wê rejîmê binçav 
bikin. 


Agirî B 

Xebat û qurbanîdan di pêxema azadî 

û serbestiyê de 



Dara Natiq 


Ne kêm in ev xurtên xebatkar û 
azadîxwaz yên netewa me ku hemî 
temen, jîn û jiyana xwe di pêxema 
bidestveanîna maf û azadiyên gelê 
xwe de gorî kirine. Bi dirêjahiya 
dîroka xebat û cangorîtiya netewa 
me, bi hezaran şoreşvan û 
xweşmêrên qada xebat û şoreşê, 
canê xwe gorî rizgariya ax û welêt 
kirine, sîngê xwe kirine mertal û 
cendekê xwe kirine şevata xebatê, 
bo vê çendê ku netewa wan û nifşên 
paşeroje welatê me di bin siya xebat 
û berhema ked û tekoşîna wan de 
bêhna xwe vedin û di çarçêweya 
civakekî azad û serbest de, jiyanek 
tenah û bextewer bidomînin. 

Tevgera azadîxwazane a netewa 
me bi rêberiya PDKÎ di heyamê 
zêdetir ji şeş dehik ji xebata tejî ji 
evraz û nişîv û tev ji fîdakarî û 
cangorîtiya xwe de, di pêxema 
dabînkirinîa mafên neteweyî ên gelê 
Kurd li Rojhelata Kurdistanê û 
serxistina hikûmetek demokratîk û 
fediral de, nirxek zaf daye û gelek 
şehîdên bihagiran pêşkêşî baregeha 
azadî û demokrasî û dadperweriyê 
kirye. 

Partiya Demokrat a Kurdistana 
îranê, weke hêza siyasî a herî mezin 
di Kurdistana îranê de, ku ji tev 
akinciyên Kurdistanê: kedkar, 

cutkar, zehmetkêşên bajar û gundan, 
rewşenbîr, xwendekar, karmend, 
pîşesaz û bazarî û bigiştî kesên 
welatparêze tev tex û qatên 
azadîxwaz û welatparêze netewa me 
pêk hatiye ku bi dirêjahiya dîroka 
xudî destanrêse xwe de, nevestane 
di pêxema dabînkirina paşerojek 
ronahî û vekirî a siyasî de û bo 
avakirina civakek bextewer û 
pêşkevtî, cihgîrbûna demokrasî û 
bilindkirina buhayên mirovî, weke 
mafê mirov, dadperweriya civakî û 
misogerkirina azadiyên take kesî û 
pêkanîna jiyanek tenah û birûmet 
de, xebat kirine û canê xwe gorî wan 
armancan kirine. 

Rastiyek haşajênekirye ku her 
takek ji civaka Kurdistanê, li gor her 
delîve û fersendek ku jêre çê bibe, 
pişikdarî di xebata neteweyî- 


demokratî a netewa me bo gehîştin 
bi aştî û azadiyê û dadperweriya 
civakî de kiribe, rêz û rûmetek 
taybet ji xwe re misoger kirye, lê 
şehîdan binirxtirîn sermayeya jiyana 
xwe ku canê wan e, di vê rêya pîroz 
de gorî kirine, herlewma rêz û 
hurmeta wan, li derûna her yek ji 
xelkê welatparêze me de cih girtiye 
û di hemî warekî de şehîdên me 
mafek zêdetir bi ser hemiyan ve 
heye û serbilind û serwerfirazê vê 
xebata berheq û azadîxwazane in. 

Eva ku girîng e û ji tev aliyekî re 
rohn û eşkere ye ku felsefeya wicûdî 
a xebata rizgarîxwazane a gelê me bi 
rêberiya PDKÎ dabînkirina mafên 
neteweyî ên gelê Kurd di çarçêweya 
sîstemek demokratîk û federal û 
cehdkirin bo pêkanîna civakek 
bextewer û jiyanekî tenah û evroyî 
ye bo xelkê Kurdistanê. Herlewma tê 
xuya kirin ku di vê pêxemê de bi 
hezaran şehîd û qorbanî dane. 

Ewa ku di vir de hewceye bihê 
şirove kirin ew e ku, vê partiyê tu 
car şehîdbûna xurtên azadîxwaze 
welatê me weke armanc bo gehîştin 
bi hez û xwastekên xwe berçav 
negirtiye û piropagendeyên şaş û 
nedirust bi merema haydana seha 
xurtên welatê me di vê rêyê de 
nekirye. Ger mêzeyî pêvajoya xebata 
dûr û dirêj a partiya demokrat bikin, 
bi zelalî tê xuya kirin ku partiya han 
berevajî hin part û saziyan din, tu 
demekê xurtên azadîxwaz û 

şoreşvane welatê me hay nedane bo 
penabirin ber xweteqandin û 

xwekuştin û xweşevitandinê û... bi 
merema berjewendiyên xwe û 

şehîdbûna xurtên xebatgêr û 

azadîxwaze welatê me, weke nerît û 
alav bo gehîştin bi armancên xwe bi 
kar neaniye. 


Belku ewa ku di pêvajoya bizava 
rizgarîxwazane a netewa me bi 
rêberiya partiya demokrat hatine 
şehîd kirin, xebat û qorbanî^ dan 
bûye di pêxema rizgarî û gehîştin bi 
azadî û serbestî û herifandina kela 
dîktatorî û rizgar bûn ji destê zulm û 
zora sîstema dîktator û dagîrkerên 
paşayetî û Komara Îslamî a îranê. 

Vê partiye zêdetir ji şeş dehikan e 
ku xebat û berevanîkirina xelkê 
Kurdistanê dijî tepeserkirina hovane 
a rejîmên dagîrker, bi jêhatî û 
bivêrane rêberî dike. Xebat û 
têkoşan û qorbanîdana endam û 
alîgir û pêşmergên qarimane partiyê 
nifûz û xweştevîbûna PDKÎ di nava 
civakê de zêdetir ji berê jêhel biriye. 
Fîdakarî û cangorîtiya xebatgêrên 
Partiya Demokrat henoke ne tenê 
bûye hegera xweştevî bûna tev xelkê 
Kurdistana îranê, belku bûye cihê 
rêz û xweştevî bûna gelên din yên 
îranê û derweyî îranê jî. Lewma wek 
dibînin ku ev şoreşvanên ku di 
pêvajoya xebatê de şehîd bûne û 
canê xwe gorî rizgariya gel û welatê 
xwe kirine, berxudan û qurbanîdan 
bûye di pêxema armancên bilinde 
mirovî û jiyanek tenah û birûmet, 
neku xebat bo mirin û şehîd bûnê, 
belku xebat bo avakirina paşerojek 
ronahî û jiyanek tenah û birûmet ji 
xwe û netewa xwe re. Rêberê mezin 
şehîd Dr. Qasimlo li ser vê bawerê 
bû ku her nifşek diviya bixwe 
biryarê li ser terzê çareserkirina 
doza Kurd bide û di vê bawerê de bû 
ku "gava em weke nifşa îro erkê xwe 
bi başî bi cih bînin, dikarin hivîdar 
bin ku nifşa paşerojê şehîdê wan 
tunabin, herwisan ger nifşa 
derbasbûyî erkê xwe bi başî bi cih 
gehandiban, renge ev nifşa me ya îro 
şehîde wan tuneba". 
























Civakî 


Agirî 

diyardeya xwekujiyê û xemsariya rayedarên rejîmê 


Kewêzer 

Her çiqas ku dem derbas dibe 
diyardeya xwekujiyê di îranê de 
zêde dibe û berpirsên rejêmê jî 
xemsar in û xwe ji pejirandina wê 
rastiyê, û herweha girtina amar û 
eşkerekirina goriyên wê pirsgirêka 
civaka îranê diparêzin. Hêjayî gotinê 
ye ku berpirsên rejîmê li hember 
liqawdanan ragihandinên giştî, sazî 
û navendên mirovhez ên Îranî û 
cîhanî de jî, diyardeya han diveşêrin 
û di basên li ser wê pirsgirêka civakî 
ku cihê pêşgîriyê ye, bi pirsek şexsî 
dihesibînin. 

Kêm û zêde diyardeya xwekujiyê di 
dîroka îranê de hebûye, lê di sala 
1991'an pêve, pêvajoya qewmînên 
wê diyardeyê, lezek zêde bi xwe ve 
dîtiye. Ewa jî nîşaneya kartêkeriya 
nerênî a sîstema siyasî a 
desthilatdarên Komara Îslamî li ser 
pirsên civakî ye.Ger mirov di hêla 
civakî de mêzeyî dîroka 
desthilatdariya Komara Îslamî bike, 
rewşa civakî a welatê me di wan 32 
salên desthilatdariya rejîmê de 
qonax bi qonax ber bi xirabbûnê ve 
çûye. Diyardeya xwekujiyê jî yek ji 
arîşeyên girîng ên civaka îranê ye ku 
sal bi sal amara xwekijiyê zêde dibe. 
Ji aliyek din ve ger ji sedemên 
xweklujiyê di îranê de bihê fikirîn, 
mirov nikare sîstema siyasî û 
birêveberiya Komara Îslamî bi 
sebebê bingehîn yê zêdebûna 
bûyerên xwekujiyê nezane. 

Li gor vekolînên çalakên mirovhez, 
sedemên ku di îranê de dibin hegera 
xwekujiya mirovan, pirsgirêkên 
malbatî, atifî "evîndarî", abûrî, 
nesaxiyên cismî û derûnî, îtiyad û 
bêkarî di rojevê de tên xuyakirin. 

Ger em wan pirsan bikin du beş, 
beşek ji wan weke aloziyên nav 
malbatan, pirsên atifî" evîndarî" û 
nesaxî, di rastî de pêwendî bi 
paremayîbûna civakê ve hene, ku 
her yek ji wan jî nabe bi tu awayekê 
bi pirsên şexsî ve bihên girêdan, 
belkî ji pêşgiriya wan pirsgirêkên 


malbatî û atifî ku dibin seba 
xwekujiyê re, rêçareyên taybet hene 
ger desthilat di hewlên micit de be. 
Yek ji riyên pêşgirî yan kêmkirina 
wan bûyeran û hemû arîşeyên 
civakî, danîna navend û organên 
taybet bi wî warî ne. Di îranê de bo 
xelitandina hizrên giştî hin organên 
taybetî hatine damezrandin ji bo 
pirsên civakî, lê ew organ jî weke 
hemû organên din ên hikûmetî di 
xizmet desthilat û îdeolojîka Komara 
Îslamî de ne. 

Armanca sereke ya damezirandina 
organên civakî berî her tiştî dana 
zanyariyên pêwîst ên civakî ne û 
danîna yasayên bingehîn û xweser 
bibê têkiliyên siyasî û îdeolojîkî ji bo 
hînkirina xelkê bi rêsayên civakî û 
pêşgirî li hember riftarên 
serberedayiyane di malbat û civakê 
de, herweha danîna cezayên adilane 
bibê cudahiyên netewî, mesebî, fikrî 
û ..., bo kesên yasaşkên li hember 
yasayên giştî di nav civakê de ne. 

Dema ku tê dîtin, di cîhana ku bi 
lezek zaf pêşdikeve, lê riftarên 
malbatî, evîndarî û atifiyên 
"amateur" û nesaxiyên di encama 
nebûna zanyarî di hin kiryaran de li 
welatê îranê ku xwekujî jê dikeve, 
nîşaneya guhnedana desthilatdaran 
bi pirsên civakî û nebûna xebata di 
pêxema pêşketina civakê, di 
paremayîhiştina xelkê û di nezaniyê 
de bi armanca xwe layiqzanîna 
maneve di desthilatê de ye. 

Ku wusan bû, desthilat li hember 
tu yek ji wan sedemên xwekujiyê ên 
ku di bin givaşan de dipejirînin û 
radigehînin ku "xwekujî hegera 
pirsgirêkên şexsî di îranê de heye", 
bê tawan nine. 

Di beşek din a sedemên xwekujiyê, 
pirsên îtiyad, destkurtî, bêkarî û 
pirsa jihevveqetyana jin û mêran in, 
ku bi awayekê jî herçar ji wan pirsan 
bi hevre girêdayî ne. 

Ger paremayiya civakî hêcet be ji 
bo pirsgirêkên malbatî ên ku dibin 
sedema xwekujiyê, lê pirsên îtiyad, 
bêkarî, nedarî, bi sedema wan sê 




pirsgirêkan e ku zêdebûna telaq ku 
dibe sedemên xwekujiyê, bi tu 
awayekê rejîm nikare hêcetan jêre 
bibîne. Bêkarî pirseke ku rasterast 
pêwendî bi birêvebiriya desthilatê 
ve heye. 

Bêkarî di welatek dewlemende weke 
îranê de, bi sedema nebûna 
bernameyek giştî bo xelkê û 
henbûna helawardin di civakê de, 
herweha birçîragirtina xelkê ji bo ku 
çav ji destên desthilatdarên 
xwesepîner bin, tê holê. Pirsa îtiyadê 
jî ku arîşeyek herî mezin a civaka 
îranê ye û hûrbîniyn wê zaf caran 
hatine baskirin ku di vir de baskirina 
wan nehewce ye, bi fakter jî hatiye 
eyankirin ku sedemê bingehîn yê 
belavbûna îtiyadê di îranê de rejîma 
Komara Îslamî ye û Sipaha Pasdaran 
jî mezintirîn tora qaçax a madeyên 
hişber e. 


Her du pirsên bêkarî û îtiyadê 
dibin seba nedariyê û di encam de 
jihev hiloşîna malbatan ku ewane 
sedemên eslî ên xwekujiya endamên 
malbatan di îranê de ne. 

Hin sedemên din jî hene bi taybetî 
ji aliyê ciwanan ve, weke kişandina 
bala xelkê ku di encam de canê xwe 
ji dest didin, sedem û şîweyek din jî 
ji aliyê jinan ve tê birêveçûn, ew jî 
xwekujî bi armanca gihandina dengê 
nerazîbûna xwe li hember zolma 
newekheviyê di malbat, civak û bi 
giştî di cîhanê de ye bi guhên raya 


giştî. 

Bi giştî xwekujî di îranê de belayek 
mezin e û nahê haşakirin. Zaftirîn 
goriyên wê diyardeyê jî jin in ku 
pirraniya wan di riya bixoftirîn şîwe 
wate xweşewitandinê ve gorî dibin. 
Hejmara jinên ku dest bo xwekujiyê 
dibin bi qasek zaf ji a mêran pêtir e, 
lê kêmtir di wan bûyeran de canê 
xwe ji dest didin. Wate pirraniya 
mêrên ku dest bo xwekujiyê dibin, 
canê xwe ji dest didin. Ewa jî 
vedigere ser şîweya xwekujiyê ku 
pirraniya mêran di riya çekên germ 
û xwedaliqandinê ve xwekujiyê 
dikin. Lê pirraniya jinan ji riya 
xweşewitandin û dermanxwarinê ve 
ku derfeta pêragihîştin û rizgarkirin 
wan ji mirinê hene, mifahê 
werdigrin. 

Bi awayek din ger mirov cuxrafiyaya 
xwekujiyê di îranê de li ber çav 
bigre, tê dîtin ku herêmên kêmanî ên 
netewî bi taybet netewa Kurd di 
pileya yekimîn a xwekujiyê de ne. 
Parêzgehên Başûrê Kurdistana îranê 
wate îlam û Kirmaşan di pileyên 
yekim û duyem de ne û parêzgehên 
Kurdistan û Azerbaycana Rojava jî di 
refa wan parêzgehan de ne ku 
xwekujî tê de zaf e û di pileyên 
yekimîn ên parêzgehên îranê de ne. 
Ewa jî nîşeneyek eşkere ya 
helawardin ji aliyê rejîmê ve di 
girîngîdan bi pirsên civakî di 
navbera herêm û netewe û hizran 
wan di îranê de ye. 


Mirina hezaran muitadan di sala derbasbûyî de bi madeyên hişber ên senietî 



Di sala 1389'a Rojî de muitadên îranê ji 
madeyên hişber ên senietî "kirak" li cihê 
tiryak û madeyên din mifah wergirtine. 
Birêveberê navenda berevanî li hember 
madeyên hişber got ku di sala derbasbûyî 
de mifahstandin ji madeyên hişber ên 
senietî "kirak" ji aliyê mutadên îranê ve di 
pileya yekimîn de bûne. 

Navhatî bi amajekirin bi gihandina 
zanyariyên nerast di warê madeyên hişber 
di debistanan de dibe seba kunckolbûn û 
şopandina qutabiyan li dîv wan madeyan. 

Mirina 2600 mutad di sala derbasbûyî 
de 

Tevlîhevkirina madeyên cur bi cur ên 


hişber ji xwîna mirovan heya xwîna 
heywanan li gel tiryakê û hebên cur bi cur 
ên hişber û hiroîn, herweha mifahstandin ji 
"esîd" ê di çêkirina şîşe û tiryakê de, dibe 
seba mirina zêde ya mutadan. 

Li gor amara ku ji aliyê pijîşkê yasa yê 
welat ve hatiye belavkirin, di sala 
derbasbûyî de 2633 kes bi sedema zêde 
bikaranîna madeyên hişber, canê xwe ji 
dest dane ku di nav wan de 129 kes jin in. 
Amarek durust ji mutadên bi şîşeyê re nine 
lê organên pêwendîdar mijûlî komkirina 
amara mutadên bi şîşeyê re ne ku heya 
niha ew amar di pêvajoyek pir zêde a 
mutadan de derbas dibe. 



















Civaki 

Sîstema perwerde a îranê û çend 

gotinek! 



Sadiq vehdanî 


Sîstema perwerde û hînirinê di 
îranê de, sîstemek e di xizmeta 
Isiyasetên Komara Îslamî de bi bêy 
berçavgirtina usûlên 
jperwerdehiyê. Di destpêkê de ; 
sîstema perwerdeya her welatekê 
divê li gor rastiyên civakî û 
taybetmendiyên wî welatî û dûr ji 
alîgirî û xizmet bi îdiolojiyekê yan 
|hikûmetek bihê bingehdanîn. 

i 

Herweha sîstema han di îranê de 
‘pênaseyek giştî bo hemû qutabiyan 
bi awayê wekhevbûna wan heye û 
tu car bi cudahîdanan û 
taybetmendiyên qutabiyan girîngî 
’nedaye. Wate renge hin ji 
qutabiyan di wê pênaseyê de cih 
negre, ku yek ji mînakên herî 
eşkere di wê siyasetê de 
berçavnegirtina netewên îranê ye. 
Helbet di vê babetê de em 
înaxwazin şiroveyek taybetî ji 
[pirsên netewî di îranê de bikin, lê 
nêrîna wekhevbûna hemû 
qutabiyan ji aliyê sîstema 
perwerde ya îranê dibe sedema vê 
yekê ku di dibistanan de qutabiyên 
Jku nekarin di çarçoveya wê 
|sîstemê de cih bigrin, ji holê bihên 
rakirin. 

Herweha nebûna hizrînek 
rexnegirane û neçarkirina qutabiya 
bo pejirandina mijarên dersî ên 
diyarîkirî, bûye hegera vê yekê ku 
dibistanên îranê bibin alavek bo 
gihandina buhayên diyarîkirî ên 
hikûmetî. 

Yek ji armancên avabûna 
dibistanan bi wateya modern, 
hevkarî bi qutabiyan re bi armanca 
civakîbûna wan, lê di îranê de 
rêvebirina nêrînek yekalî navbera 
qutabî-mamosta, û tenê 
guhdarîkirina qotabî bi mamosta 
bêyî vê çendê ku derfeta lêkolîn û 
dan û standin hebe, di rastî de 
[nikare piroseya civakîbûnê di wan 
temenên serekî ên dibistanê de 


derbas bike. Di wê rewşê de hin ji 
qutabiyan bi armanca perwerde û 
[hîbûna zanistê naçin bo dibistanan, 
belkî li rûyê neçarî û nebûna 
sîstemek bêtir a perwerdeyê di 
welat de rû dikin dibistanan. ji ber 
tku seqayek neçarî û sepandî a 
dibistanan wan eciz dike. Pêka 
şiroveyek derûnnasane wan tûşî 
[dilkutek zaf ji dibistanan dike. 

Yek ji taybetmendiyên din ên 
isîstema perwerde ya îranê, 
bikaranîna nêrînek riftarî di nav 
dibistanan de ye, wate hin mijarên 
dersî hatine diyarîkirin û asta 
[hînbûna qutabî li gor fêrbûna wan 
mijaran tê nirxandin. Di wê rewşê 
de renge qutabiyek bi "IQ" (hiş)ek 
bilind jî nekare pêka wan mijaran 
xwe biguncîne û numreyek hêjayî 
[xwe ji wan dersan wergire. 


bike û pêka wan şiyanan pisporiyê 
bidest bixe. 

Di nav Sîstema hînbûn û 
perwedeya Komara Îslamî de, 
birêveberên dibistanan tenê 
rêveberiyek îdarî dikin, ewe di 
halekê de ye ku dibistan cihek 
civakî ye û birêveberên wan divê 
pêtir rêveberiya çandî bikin, wate 
divê daxwaz, kultûr, dîrok, 
"tenevoi", û... ên qutabiyan nas 
bikin heya ku bikarin rêveberiyek 
çandî di dibistanan de bixin nava 
sîstema perwerdeyê de. Lê em 
dibînin ku îrade û xwasta sîstema 
niha a perwerdeya Komara Îslamî 
di dibistanan de, ne sîsteme ku 
birêvebniriya çandî bipejirîne, ku 
waye di vê sîstemê de rêveberiyek 
çandî bi hizra desthilatdarên 
sîstema perwerde a Komara îsl 
ne hewce ye. 


Her wusan ku pêştir me amaje 
pêkir di nav sîstema riftarî de 
cudahî û taybetmendiyên 
qutabiyan ji hevdu negirîng e û 
rewiştên cuda di nav qutabiyan de 
tiştek normal e û ew şiroveya ku 
sîstemek yekdest û yekreng ji 
hemû qutabiyan re heye bi 
'armanca perwerdeyek vekhev di 
riftara qutabiyan de bi giştî ne 
Izanistî ye û di sîstema niha ya 
iperwedeya cîhanî de nêrînek şaş e. 
Di sîstema îro ya perwerdeya 
cîhanî de her qutabiyek li gor 
şiyanên taybetî bi xwe tişt hîn dibe 
û asta xwe nas dike û kesek yan 
sîstemek tu tiştî jêre diyarî nake. 
Bikaranîna nêrînek mirovî di 
dinyaya modern de hevkariya 
qutabî dike ku şiyanên xwe nas 


Di rêveberiya çandî de, rêveberan 
[li gor taybetmendiyên ferhengî, 
jcivakî û... ên qutabiyan ligel wan 
riftar dikin û her dibistanek pêka 
iicihgirtin di deverek taybet ên 
Jsiyasetên xwe de diyarî dikin, lê 
isiyaseta Wezareta Perwede û 
Hînkirinê, siyasetek hevpar di 
Jseranserê îranê de ye. 

Baskirin ji şaşiyên sîstema han di 
îranê de derfetek û demek pirr 
dixwaze, ger em weke mînak amaje 
bi her yek ji faktorên hewce di 
[sîstemek standard a cîhanî de bo 
[perwerdekirinê bikin, bi tu 
3 awayekê nikarin wan yasa û 
srêsayan, di sîstema Perwerdeya 
îranê de bibînin. 


Givaşa Bexşdariya Sîlwana bo ser werzêrên deverê 



Heyameke Bexşdarê devera "Sîlwana" a Urmiyê, Yehya 
Xosrewzade, givaşek zaf xistiye ser werzêrên deverê. 

Li gor rapora nûçegihaniya Kurdistanê: Navbirî bi hêcetên weke 
"herêma cadê" ewlehiya organên ser bi hikometê û ..., îzna çandin û 
mifahstandin ji zewiyên derdora sêraya Rajanê nade xelkê wê 
deverê û pêşî ji avakirina xaniyan jî di wê herêmê de digre. Ewa jî 
Jdi demekê de ye ku hejmarek ji xwedîzewiyan bi armanca 
çareserkirina wê pirsê, heyamek berî niha, nameyek bo "Beyta 
Rehberî" û "Deftera Serokkomarî"ê şandibûn, lê heya niha tu 
bersivek wernegirtine. 

be te 




be te dil girtiye mirovahî, bîra te 
nine 

piştî cend heyaman bûy biyanî! 
yasa evîn 

dîsan bêjim heger çuy birsyara 
min axê bigre 

dergehên hemû dilan vebe, 
dilên pêsoj girtine 

çî resme! resma dinê her her hir 
cergu hinav 

dizanim tu jî dizanî, hemû tê 
de sêwî ne 

her demên me evin û evindarî, 
yan dil şihandin 

jîna şev bi roj heyf û şahî, tu 
hes nabîne 

hal bibû zarohê dndi, hemû 
gava dixebitî 

agrê xeman de şewitî, gazinde 
hir, çi jîn e 

zarobê bêbes ezim, gel taliya 
bûme xizim 

bê ronî jînê dixwazim, belbu ew 
min bihebîne 

dinivisînim derdê dûriyê bila 
bahoz bibet 

danêt qeraxê ey dil, bo xeman 

n »A * 

\\ çine 

bahoz nibare axxx, lênûsa xema 
giran e 

çol û çiya nahebîne, esman de 
dihejîne 

ez ji ber resma dinê tewaw 
dibim vê gotinê 

bê te ez mame tenê, dil birîn û 
çav pirr xwîn e 

Dr. Abdulwahab Xalid: 

Me bivê yan nevê, îro be yan sibe be, pêwîst e ku 
Kurd Elifbêya zimanê xwe ber bi Latinî ve bibin 

Xwanndevanên hêja û birûmet yên Agirî, herwek agehdar in ku pirsa zimanê sitandard û elifbaya Kurdî, di heyamê wan çend salên derbas 
bûyî de, yê bûye cihê niqaş û gengeşeya parek berçav ji rewşenbîr, zimanzan û siyasetvaên civaka me û bala bîr û raya giştî a Kurdistanê bo 
aliyê xwe kêşaye. Di vê derheqê de gelek hizr û nêrînên cur bi cur dixuyin. Lewma me bi hewce zanî ku di vê hejmara Rojnameya Agirî de, bo 
şirovekirina aliyên cur bi cur yên vê mijara girîng û balkêş, hevpeyvînek taybet bi birêz Dr. Abdulwahab Xalid re çê bikin. Xwandevaên rêzdar 
kerem kin bo bas û nîqaş li ser vê mijara balkêş, em bihev re hevpeyvîna han bişopînin. 



Jînameya brêz Dr. Abdulwahab Xalid: 

- Sala 1965’an a zayînî li bajarê Dihokê hatiye dinê. 

- Xwandina xwe ya destpêkî li bajarê Dihokê bi dawî înaye. 

- Li sala 1988’ê Zayînî bawernama Bekaluriyosê bi (Ziman û Edebê 
Kurdî) li Zankoya Selaheddînê wergirtiye. 

- Li sala 2000’ê zayînî li heman zankoyê bawernama Masterê (M.A) di 
pisporiya zimanê Kurdî de wergirtîye. 

- Di sala 2007’an a zayînî de her li Zankoya Selaheddînê bawernama 
Diktoraya felsefe (PH D) di warê Zimanê Kurdî de wergirtî ye. 

- Niha Profîsorê harîkar e li Zankoya Dihokê û serokê pişka Zimanê 
Kurdî ye û serokê kolîja Adabê ye. 

- Pişkdarî di zor Konferans û xebatên zimanevanî de kirîye li Herêma 
Kurdistanê û li derveyî Kurdistanê jî de. pitir ji pênc pirtûkên weşandî 
derheq zimannasiyê hene û bi dehan gotar û lêkolînên akadîmî û 
naakadîmî di biyavê lêkolîn û şirovekirna zimanê Kurd îda hene. 

- Endamê Yeketiya Nivêskarên Kurd e, şarezaye di biyavê rewşenbîrî û 
ragehandinê de. 


Hevpeyvîn: Dara Natiq 

Gelo, hûn ziman bi çi awayekî 
pênase dikin? 

Ziman diyardeyek e ku bi gelek 
avayan û ji gelek aliyên cuda ve 
dihête pênase kirinê, bo nimûne ji 
aliyê civakî ve weke diyardeyeka 
civakî serederî li gel dihête kirinê 
û ji aliyê neteweyî ve bo demekê 
dirêj ziman weke binemaya serekî 
a pêkhateya neteweyî tête 
naskirin û heta niha jî vê hizirê 
giringiya xwe ji dest nedaye. 

Di hişyarbûn û pêşketina 
netewan de rola ziman çiye? 

Zimanên mirovayetî helgirên 
tev dîrok û kelturên neteweyan e 
û her netweyeka karî bit giringiyê 
bi zimanê xweyê neteweyî bidet 
şiyaye gavên baş di parastina 
keltura xwe ya netewyî de bavêje 
û evî kelturî jî bikete bingehek bo 
pêşketin û geşkirna paşeroja 
xwe. 

Rewş û zirûfa ziman di 
rewşenbîriya Kurdî de, dişibe 
Çi? 

Diviya rewşenbîriya Kurdan bi 
zimanê Kurdî be, bo vê yekê jî 
netewa Kurd di vê qonaxê de ji 
her qonaxeka din pêwîstî bi 
geşekirin û xortkirina rewşa 
zimanê xwene hember evê hewa 
mezina cîhanî bûnê ku ji aliyekî 
ve rolekî xirab li ser zimanên 
cîhanê heye û mezintirîn gefa ji 
navçûn û mirinê li ser zor ji 
zimanên netewayên cîhanê li seda 
bîst û yekê. 

Zimanê Kurdî di sedsala 
bîstan de û bi dirêjahiya dîrokê 
di nava rewş û pevçûnên pir 
dijwar de, mezin bûye, lê bi 
bawera we rewşa han tu 
bandorek li ser zimanê Kurdî 
çê kiriye? 

Zimanê Kurdan li sedsala bîstê 
de ketiye nava komek ji rewşên 
cuda de, ji alyekî ve dijwarî û 
qedexekirin û siyaseta 
cînusaytkirina hember zimanê 
Kurdî hatiye sepandin herwekî 
heta niha jî ev siyasete li hindek 
welatên mîna Turkiya û Sûryayê 
da dihête li darxistin. Ji alîyekê 
din ve zimanê Kurdî geşe û 
werareka baş bi xwe ve dîtiye 
hember dagîrker û dagîrkaran û 
bûye hêmayeke berxweden û 
serhildanên netewî yên Kurdan û 
şoreşên Kurdî li tev parçên 
Kurdistanê. 


Zimanê Kurdî di tu qonaxek 
dîrokî de, nebûye zimanê 
perwerde û fêrbûnê, herwiha 
nebûye zimanê fermî. Di zirûfek 
dijwar a han de ziman ber bi 
winda bûnê ve diçe. Lê gelo çava 
dibe ku zimanê Kurdî heya îro 
hebûna xwe parastiyê? 

îro li herêma Kurdistanê (başûrê 
Kurdistanê) zimanê Kurdî bûye 
zimanê rewşenbîrî û medya û 
perwerdeyê, dîsan bûye zimanê 
zanist û birevebirna karên kargûrî û 
fermî yên hikumeta herêma 
Kurdistanê. Lê di parçeyên din yên 
Kurdistanê de ev rewş tu neye. 

pêşdeçûna ziman û serxwebûn 
vê çavan li hev tesîr dikin? Ziman 
di mercên derveyî serxwebûnê de 
jî dikarin bê asteng xwe bi pêş de 
bibin û bibin zimanê 
perwerdehiyê? 

Helbet hebûna deshelat û dewleta 
serbexwe ya Kurdan zaminê geşe û 
werara zimanê Kurdî ye ku dikare 
xwe tevî jiyana serdem û guhartinên 


bilez ên sedsala bîst û yekê bigoncîne. 
Zehmet e di kawdanekê derveyî 
serxwebûnê de ziman bikare pêş 
bikeve û bibe zimanê pirosêsa 
perwerdê û fêrbûnê, nexasime eger li 
welatekê de li dov yasayekî ew ziman 
yê qedexe be mîna rewşa zimanê 
Kurdî li dewleta Turkiyê yan Sûriyê 
yan bi şêweyekê ji şêwan li dewleta 
Iranê. 

Hûn rewşa Kurdîstana Başûr di 
warê çand, ziman û edebiyatê de 
çavan dibînin û bi bawera we bo 
pêşxistina ziman di vê herêma azad 
de diviya çi bihê kirin? 

Rewşa zimanê Kurdî li herêma 
Kurdistanê (Başûrê Kurdistanê) ger 
bihête hemberkirin tevî rewşa zimanê 
Kurdî li parçeyên din yên Kurdistanê 
ev rewşe ya baştir e ew jî ji vedigere 
ser du fakterên serekî, yek jê ew e ku 
di bingeh de zimanê Kurdî li dewleta 
Iraqê li pey destûra dewletê bi 
awayekê fermî ney qedexe bû serbarê 
wan zext û givaşên ku ji aliye rijêmên 
yek li pey yek ên Iraqê ve li ser wî 


dihatine bicihînan. Faktera duyem, 
rewşa azadbûna Başûrê Kurdistanê 
bû li sala 1991'ê rengvedana wê di 
tev warên jiyanê de û nexasime jî di 
vejandin û geşesendina zimanê 
Kurdî de li behra pitrya biyavên 
rewşenbîrî û perwerdeyî û zanistî û 
kargêrî de, lê ev rewşa hana ku di 
herêmê de peyda bûye dîsan 
pêwîstî bi pilandananê ye bi 
awayekî zanistî û nexşe darêjtinê 
ye bo paşerojeke nêzîk û dûr yê 
zimanê Kurdî. Pêwîst e rengvedana 
wê jî di sîstema perwerde û 
zankoyên herêmê de reng vedet 
zêdebarî damezrandina Enstîto û 
Akadîmiyên taybet bi lêkolîn û 
şrovekirina zimanê Kurdî bi sercem 
dîyalêkt û devokên wî ve û danana 
ferhengeka yekgrtî ya zminê Kurdî 
ye ku tev peyvên zimanê Kurdî di 
nav ropelên xweda hembêz biket. Ji 
aliyê zanstî jî ve pêwîst e ku 
ferhengên taybetên têrmên zanistî 
bo gişt pisporiyan ji aliyê komîtên 
pispor ve bihêne berhevkirin û 
rêkxistin û ji aliyê kargêrî û fermî jî 
ve pêwîste zimanê birevebirin û 
kargêriyê bi rêk û pêkî bihête 
rêkxistin û giringî bi dîyalekt û 
devokên zimanê Kurdî bihête dan 
rê bihête xoşkirin bo bi destve 
hatina zimanekê yekgirtî yê 
edebîye Kurdî. 

Hûn rewşa wêjeya Kurdî a îro 
çavan dibînin? 

Wêjeya Kurdî bi awayekê giştî ber 
bi werar û geşesendinê ve diçe, bi 
taybetî jî li zankoyên herêmê bi 
rengekî giştî lêkolîn di mijarên 
ciyawaz û hemereng de dihêne 
kirin, ji bilî vê çendê di nav grûpên 
nivîskar û behremendan de giringî 
pê dihête dan, dîsan bi avayek ji 
avayan medyayên Kurdî xwe ji 
mijara han xudî derdikevin. 

Di wan çend salên derbasbûyî 
de, li Kurdîstana Başûr, zaf caran 
em guhdarê helwestên hin 
rewşenbîran dibin ku dibêjin 
bila zaraveya Soranî bibe zimanê 
gelerî yê Kurdan, hûn wî di warî 
de çi dibêjin? 

Di zor hevdîtinên xwe de derheq 
pirsa zimanê standard helwestê 
min ew bûye ku carê hêşta zûye 
Kurd hevrikiyê li ser dîyalêkt û 
devokên xwe bikin, niha hêşta 
dema xebitîn û encamdana lêkolîna 
ye li ser zimanê Kurdî û bo vê 
qonaxê berwext cut standerî bo 
haletê niha yê zimanê Kurdî heta 
astekê baş e û li paşerojê jî geşe û 
werara zimanî bi xwe dê biryarê 

det û cihê xwe bigre kanê kîj zaravê Kurdî dê 
bikare wek zimanê standerd û fermiyê Kurdan, 
bêy jibîrkirina tu dîyalêkt û devokên şirînên 
zimanê Kurdî û ev helwêsta min jî ji valatiyê 
nehatiye eger em hêvkeyne destudara zor welat 
û zimanên cîhanê pêvajoya wan her bi vî away 
bûye û di heman qonaxê de derbas bûye. 

Elfabêya Kurdî, çima divêt ku ya latînî be? 

Me bivê yan nevê, îro be yan sibe be, pêwîst e 
ku Kurd Elifbêya zimanê xwe ber bi Latinî ve 
bibin û çend gavekê bileztir be helbet wê baştir 
be. 

Ji bo zimanek sitandard yê Kurdî gavên 
pêdivî çine? 

1- Danana ferhengeka yekgirtî ya tev devok û 
zaravên Kurdî. 

2- Çespandina siyasetên zimanî û pilandanana 
zimanî ji aliyê zanayêyn pispor 

û deshelatên Kurdan ve. 

3- Encamdana lêkolînan di tev aliyên 
şirovekirna zimanî de. 

4- piştî bicihhatina van xalên li serî yasayên 


taybet bi zimanî ve li bilindtirîn 

deshelata Kurdî, divê bihêne darêjtin ku 
parlemana Kurdistanê ye. 

Hûn zafbûna zaraveyên zimanê 
Kurdî çavan dibînin? Li gor raya we 
kêşeya elfabêyên cuda yên di nava 
Kurdan de wê çavan çareser bibe? 

Hebûna devok û dîyalêktên Kurdî 
dewlemendî ye bo zimanê Kurdî, pêwîst e 
mifah jê bihête wergirtin li vir pêwîste ji 
bîrnekeyn ku devok û diyalêktek ji wan 
helgra beşeka keltûr û dîroka Kurdan e û 
binbir bûn yan jinavçûna her yekê ji wan 
wate ji navçûn û mirina beşek ji keltûr û 
dîroka Kurdan ku êdi çi car nahête 
qerebûkirin. 

Hûn xebata Rojnameya Agirî di warê 
çand û zimanî de çavan dibînin? 

Bêy sitayşên zêde karê we yê pir pîroz û 
hêja ye her serkeftî û berdewam bin bo 
xizmeta ziman û rewşenbîriya Kurdî. 



Piştê danûstandinên saziya teknolojî û 
zanyariyan a Herêma Kurdistanê, ku li gel 
şîrketa mezin a binav û deng, Google'ê pêk 
anîn, çend roj berî niha bi şêwezarê 
Kurmanciya Jêrîn(Soranî)/Kurdî, Google'ê 
dest bi xizmeta bi Kurdî kir. 

Ev pirojeye, ji aliyê saziya teknolojî û 
zanyariyan a Herêma Kurdistanê û şîrketa 
Google'ê ve hate amadekirin û herwiha hat 
ragihandin ku di wî warî de, gelek xebatên 


din ên teknolojîk hatine amadekirin û dê di 
rojên pêşiya me de bikevin xizmeta 
bikarhênerên zimanê Kurdî. 

Ew kesên ku dixwazin bi zimanê Kurdî 
'Goole'ê bikar bînin kerema xwe bila 
bikevin vê navnîşanê: www.google.iq 

NETKURD 

Ceifer Mûbeşirniya 




Vijdan, 

Di xewa hirçek werza Zivistanê de bû 
Çav, 

Di bin keviyên berfa cemsera bakûr de bûn 
Guh, 

Kevirên bin gomê bûn 
însaf, 

Bibû Arê nav teraşê 
Elinda sibêyekê, 

Zarokek sêwî, 

Bi çavên geş 
Nêrînên xwe avêtibûn ser şûnpiyên şehîdekê 
Bi hizra vegeryana bavê xwe. 

Şûnpiyên şehîd erd veqelaştibûn 
Ji xwe re dikeniyan 
Li êwarek pirr xemgîn de, 

Jinek ciwan 
Bi çavên terr 

Nêrînên xwe rawêxistbûn ser şûnpiyên şehîdekê 
Bê hîvî ji vegeryana evîna xwe 
Ji şopandina şûnpiyên wî difikirî 
Şûnpiyên şehîd, 

Bi evîndariyê dikeniyan 
Hizra zarok digot: 

Bavên çûyî deşta jêrîn 
Wê ji min re şekir bîne 
Çavên jina ciwan digotin: 

Lawê min çûyî çiyayê jorîn 
Êdî venagere 

Hevalê wî wê ji min re destikê beybûnan bîne 
Çemê erzînê jî her wa bi gur û bi şîpel e, 

Qey carekê hêmin nabe 
Mizgîniya şekir bide zarok 
Hêviya evînek ji nû ve bide jina ciwan 
Nejî bi şîpelên xwe hawar bike û bibêje 
Ew çi destek reş e, 

Têkil dibe bi xwîna me 
Ne bang dike, 

Biviro dê bese daran bibre, 

Xo destikê te jî dar e 

Li Herêma Kurdan di sala 2010'an 

de 72 jin hatin kuştin! 



Xelata a wêrekiyê bi pêşnimêjê dîn 

yê Urmiyê hat dayîn 



Di nava salekê de (2010) li herêma Kurdan 
72 jin, ji ber sedemên cuda hatine kuştin ; 113 
jinan jî bi riya xwekujiyê dawî li jiyana xwe 
aniye. 73 jinan jî xwestiye xwe bikujin. Her 
wiha tecawiz û destdirêjiya li ser jinan her 
berdewam e. Di sala 2010'an de ; li 76 jinan 
tecawiz hatiye kirin ; 45 jin jî hatine 
tacîzkirin". 


Şaxê Komeleya Mafên Mirovan (ÎHD) ê 
Diyarbekirê rapora xwe ya derbarê 
binpêkirina mafên jiyana jinan eşkere 
kir. ÎHD'yê got ku di binpêkirina mafan 
de zêdebûn heye. 

Şaxê Komeleya Mafên Mirovan (ÎHD) ê 
Diyarbekirê di çarçoveya 8'ê Adarê 
Roja Jinên Cîhanê de ; daxuyaniyeke 
çapemeniyê lidarxist û rapora xwe ya 
2010'an a li ser çewisandina jinan 
ragihand. 

Daxuyanî ji hêla endama ÎHD'yê 
Rehşan Batarayê ve hate xwendin û 
got ku li gorî rapora ku amade kirine ; 
zêdebûna binpêkirina mafan balê 
dikişîne ser xwe. Rehşan Batarayê 
wiha berdewam kir: 

"Bi taybetî di sala dawî de ; bûyerên ku 
wekî "kuştinên namûsê" an "kuştinên 
evînê" têne zanîn ; di raya giştî de 
ciheke girîng ji xwe re terxan kiriye ; lê 
dîsan jî derbarê vê yekê de ; di warê 
zagonî û îdarî de tu gav nehatine 
avêtin. 



Ji aliyê Ehmedînijad ve xelata 
yekem a wêrekiyê bi Xulamriza 
Hesenî ; Pêşnimêjê mizgevta 
şîeyên Urmiyê hat dayîn. 

Mela Hesenî bi egera xebat li dijî 
Kurdên îranê û beşdarî di şerê 
îran û îraqê de ew xelat pê hatiye 
bexşîn. 

Nemirovahiya Mela Hesenî û 
xoşxizmetî bi rejîma xwînmij bi 


qasekê bû ku rehm bi kurê xwe jî 
nekir ; piştî serkevtina şoreşa gelên 
îranê û dizîna berê wê ji aliyê 
melayên kevneparêz ; navhatî 
penagaya kurê xwe yê ku ser bi 
Fedayiyên Xelq bû ji rejîmê re 
eşkere kir û di dawiyê de kurê wî 
hat îdamkirin. 

Ji aliyek din ve birêveberê giştî yê 
"Mîrasi Ferhengî" yê Azerbaycana 
Rojava gotibû ; Hesenî di destpêka 
înqilabê de li hember PDK îranê û 
Komeleyê de rolek berçav hebûye û 
herweha moreyek kilîdî yê şerê 
Kurd û Eceman li Nexedeyê de 
bûye. Lewma hêjayî vê yekê ye ku 
navê wî di refa şûnwarên menewî 
ên îranê de bihê sebtkirin. 

Mela Hesenî di hevpeyvînekê de 
ligel heftînameya Çilçirayê de 
gotibû: Şûnwarên kevnar du cur in. 
Ên ku di xizmeta îslamê de ne ; 
diviya bihên parastin û ên din jî 
divê bihên jinavbirin. 


Kuwêt dîplomatkarên îranî 

der dike \ 




Piştî pêkhatina aloziyên navbera wan 
dewletan ; Kuweytê biryar daye ; 3 
dîplomatkarên îranê yên li Kuwêtê bi sûçê 


encamdana kar û çalakiyên sîxurî ji 
Kuweytê dîport bike. 

Wezîrê Derveyê Kuweytê Şêx Muhemed 
El-sebah roja pêncşemî li parlemantoya 
welatê xwe de ji rojnamevanan re 
ragihand ; ku dê Kuweyt 3 ji 
dîplomatkarên îranê ji xaka xwe dûr 
bike. 

Şêx Muhemd Elsebah got ; ku ew hersê 
kes beşek ji tora sîxuriyê ne ; ku 
dezgehên ewlekariyê yên Kuweytê çend 
roj berî niha aşkira kiribûn û roja 
sêşemî jî cezayê darvekirinê bi ser wan 
de sepandin. 



Dîsa şerê li ser zeviyan: 5 kes 

hat ine kuştin 

agehdariyên gihiştî ; bi şev dûrî 15 
kilometeran ji navceyê şer di navbera 
du malbatan de çêbû ku bi sedema li 
hev nekirin di derbarê zevîyan de 
dijminatî di nava wan de çêbibû. 

Di encama wî şerî de ku silah jî tê de 
hatine bi kar anîn ; Ömer ; Adnan ; Nihat ; 
Fatih Acemoglu û Mehmet Emîn Bucak 
(43 salî) mirin. Elî(43 salî) ; Sakip 
Bucak (32 salî) ; Erkan Kuçukbayrak 
(17 salî) û Hasan Oyman jî birîndar 
bûn. Piştî bûyerê birîndar bi 
ambûlansan rakirin nexweşxaneyê û 
hate zanîn ku xeter li ser jiyana çend 
birîndaran heye. Avestakurd 

Melayê hikûmetî: Sêzdebider 

jî tiştek xurafatî û bê mana ye 



Li navçeya Siverek ya Rihayê 
bi sedema lihevnekirina di 
derbarê zeviyan de şer 
derket û di encama wî şerî de 
5 kes hatine kuştin 4 kes jî 
birîndar bûn... Li gora 


BDP 


KADEP 



CSST.TMra 


Serokê Partiya Maf û Azadiyan (HAK-PAR) Bayram Bozyel 
got ; gotûbêjên ku bi armanca hemû partiyên kurdan bi hev 
re têkevin hilbijartinên 12ê Hezîranê yên Tirkiyeyê ; ber bi 
encambûneke erênî didomin. 

Bozyel derbarî mijarê de ragihand ku wan biryar girtibû 
ew wek HAKPARê têkevin hilbijartinan ; lê ew ê li gorî 
encama gotûbêjên ku di nava partiyên kurd de dimeşin ; 
tevbigerin. 

Bozyel got ; ger li ser hevkariyê lihevhatin bibe ; ew ê 
deverên ku namzetên serbixwe nîn in ; namzetên sembolîk 
deynin ; lê ger lihevhatin nebe ; li 81 bajaran ew ê namzetên 


xwe nîşan bidin. 

Bozyel destnîşan kir ku hevdîtin ê di 
nav çend rojan de bi dawî bibin. 

Wî got ; ew ne di çarçoveya 
berjewendiyên partiyê de ; li gorî 
berjewendiya gel nêzîkî meselê dibin û 
domand ; "Armanca me ne ew e ku ; 
çend hevalên me bibin parlamenter. 
Divê partiyên kurd ; hilbijartinê di warê 
yekîtiya neteweyî de wek gaveke 
pêşketî binirxînin." 

Bi pêşniyariya Kongreya Civaka 
Demokratîk (KCD) ; bi armanca ku BDP ; 
HAKPAR û KADEP di hilbijartina 12ê 
hezîranê de "hevalbendiya hilbijartinê" 
bikin ; kom bibûn û gotûbêj ev mehek e 
didomin. 

(AKnews) 


Ayetulla Mekarim 
Şîrazî ji "merceiên 
teqlîd" di bersiva 
pirsekê di warê 
Sêzdebiderê de got: 
Sêzdebiderê rîşalên 
şeriî ninin û ji 
xurafatan e. 

Pirsa han ev bû: 

Gelo di warê şeriî de 
Sêzdebider tu 
pirsgirêkek heye? 
Bersiva Şîrazî: 
Sêzdebiderê rîşalên 
şeriî ninin û xurafat 
e ; lê siyahetên 
saxlem bibê guneh û 
bibê bawerî bi 
biyombûna 13 yê 



nepirsgirêk e. 

Ev melayê rejîmê berê jî derheq 
Kuleçarşemiyê jî gotibû ; 
Kuleçarşemî sunnetek xurafî ye û 
nabe em nerîtên xurafî birêve bibin 
û ji hemûyan girîngtir ; 
herikandin"israf" a mal e û nabe 
mirov malê xwe xisar bike. 













































